Anexă la

**Ordinul ministrului mediului, apelor și pădurilor nr. ............/...............**

Ghid de finanțare a

Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice

Capitolul I

Dispoziţii generale

Articolul 1

Rolul ghidului de finanţare

(1) Ghidul de finanţare, denumit în continuare ghid, constituie un suport informativ, având rolul de a furniza informaţii esenţiale privind derularea Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, denumit în continuare program.

**(2)** Ghidul conţine dispoziţii privind condiţiile de participare în cadrul programului.

Articolul 2

Obiectul, scopul şi indicatorii de performanţă şi eficienţă ai programului

(1) Obiectul programului constă în acordarea din Fondul pentru mediu de sume, cu titlu de finanţare nerambursabilă, sub formă de ecotichete, pentru achiziţionarea autovehiculelor noi, de către persoane fizice, în schimbul predării spre casare şi radiere din evidenţele de circulaţie a autovehiculelor uzate.

(2) Scopul programului îl constituie îmbunătăţirea calităţii mediului prin achiziţionarea de autovehicule noi, mai puţin poluante şi eficiente din punct de vedere energetic.

(3) Programul vizează atingerea următoarelor deziderate de protecţie a mediului de interes general:

a)diminuarea efectelor poluării aerului asupra mediului şi sănătăţii populaţiei, cauzate de emisiile de gaze de eşapament provenite de la autovehiculele uzate și ineficiente din punct de vedere energetic;

b)prevenirea generării deşeurilor şi atingerea obiectivelor privind recuperarea, reciclarea şi valorificarea deşeurilor provenite de la vehiculele scoase din uz.

(4) Indicatorii de performanţă şi eficienţă a programului îi reprezintă:

a)numărul de autovehicule uzate casate;

b)numărul de autovehicule achiziţionate prin program. Cantitatea de CO2 redusă anual ca urmare a achiziţionării prin program de autovehicule mai puţin poluante se calculează după formula:

C = n x (i x 145 g/km - Ʃ^i\_x = 1 ex),

unde:

C = cantitatea de CO2 redusă anual;

n = numărul mediu de km parcurşi anual de un autovehicul;

i = numărul de autovehicule achiziţionate prin program;

ex = emisiile de CO2 ale fiecărui autovehicul achiziţionat prin program, exprimate în g/km.

Articolul 3

Caracterul programului şi aria geografică de aplicare

(1) Programul are caracter multianual şi se aplică la nivel naţional.

(2) Programul se desfăşoară în perioada 2025-2030.

Articolul 4

Sursa de finanţare şi bugetul alocat pentru derularea programului

Finanţarea programului se realizează din veniturile Fondului pentru mediu constituite în temeiul Ordonanţei de urgenţă a Guvernului nr. 115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, aprobată prin Legea nr. 163/2012, cu modificările şi completările ulterioare, în limita creditelor de angajament şi bugetare prevăzute cu această destinaţie prin bugetul anual al Fondului pentru mediu, aprobat conform legii.

Articolul 5

Definiţii şi acronime

(1) În sensul prezentului ghid, termenii şi expresiile de mai jos se definesc astfel:

a)analiza documentelor de către producătorul validat - procesul în cadrul căruia producătorul validat verifică documentele prevăzute la art. 17 şi 20 şi actualizează statusul solicitanţilor/beneficiarilor în aplicaţia informatică, în mod corespunzător;

b)aplicaţia informatică - software administrat de către AFM, având rolul de gestionare a informaţiilor şi documentelor în cadrul programului, denumită în cuprinsul ghidului aplicaţie;

c)autoturism - autovehicul din categoria M1, cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de pasageri şi care are, în afara locului conducătorului, cel mult 8 locuri şezând, conform RNTR 2;

d)autoutilitară uşoară - autovehicul din categoria N1, conceput şi construit pentru transportul de mărfuri, având o masă maximă ce nu depăşeşte 3,5 tone, inclusiv cel în al cărui certificat de înmatriculare este înscrisă sintagma „automobil mixt“ (autovehicul destinat prin construcţie transportului simultan de persoane şi mărfuri în compartimente separate);

e)autospecială/autospecializată uşoară - autovehicul din categoria M1 ori N1, destinat transportului de pasageri sau de mărfuri şi care îndeplineşte o funcţie specifică ce necesită adaptări ale caroseriei şi/sau echipamente speciale, având o masă maximă ce nu depăşeşte 3,5 tone;

f)autovehicul nou - orice autoturism, autoutilitară uşoară sau autospecială/autospecializată uşoară, orice cvadriciclu sau motocicletă care nu a fost înmatriculat/înmatriculată niciodată, cu sistem de propulsie termică (cu ardere internă, inclusiv motorizare GPL/GNC), hibrid, plug-in hibrid, pur electric, cu pilă de combustie cu hidrogen, inclusiv autovehiculele DRIVE-TEST/DEMO, care îndeplinesc condiţiile prevăzute la art. 9 alin. (2) lit. d); nu se finanţează achiziţionarea autovehiculelor alimentate cu combustibil motorină;

g)autovehicul hibrid - autovehicul cu cel puţin două convertoare de energie diferite şi două sisteme de stocare de energie (montate pe vehicul) pentru a-i asigura propulsia, care nu are sursă de alimentare externă;

h)autovehicul plug-in hibrid - autovehicul hibrid care, pentru a-şi asigura propulsia mecanică, preia energie din două surse de energie stocată, montate pe vehicul: un combustibil consumabil, respectiv un dispozitiv de stocare a energiei electrice (de exemplu: baterie, condensator, volant/generator etc.) care are o sursă de alimentare externă - plug-in;

i)autovehicul pur electric - orice autoturism, autoutilitară uşoară, autospecială/autospecializată uşoară sau cvadriciclu, propulsat/propulsată de un motor electric cu energie furnizată de baterii reîncărcabile, alimentate de o sursă externă de energie electrică, clasificat ca vehicul cu emisii poluante zero;

j)autovehicul cu pilă de combustie cu hidrogen - orice autovehicul aparţinând categoriei M1 sau N1, astfel cum sunt definite acestea conform Regulamentului (UE) 2018/858, sau aparţinând categoriei L6e sau L7e, astfel cum sunt definite acestea conform Regulamentului (UE) nr. 168/2013, acţionat cu pilă de combustie care transformă energia chimică din hidrogen în energie electrică, pentru propulsarea vehiculului;

k)autovehicul uzat - orice autoturism, microbuz, autoutilitară uşoară sau autospecială/autospecializată uşoară care îndeplineşte cumulativ următoarele condiţii:

1. este înmatriculat în România sau, după caz, este înregistrat conform procedurilor specifice instituţiei din sistemul de apărare, ordine publică şi siguranţă naţională;

2. conţine cumulativ componentele esenţiale (motor, transmisie, tren de rulare, caroserie, şasiu, precum şi echipamentele electronice de gestionare a funcţiilor autovehiculului şi dispozitivul catalizator, dacă acestea au fost prevăzute din fabricaţie);

3. are la data înscrierii în program o vechime mai mare sau egală cu 8 ani de la anul primei înmatriculări în România. Dacă anul înmatriculării înscris în cartea de identitate este anterior anului fabricaţiei se consideră an de fabricaţie anul înmatriculării;

l)beneficiar - solicitantul, persoană fizică, căruia i s-au aprobat sumele, în cuantumurile prevăzute la art. 8, cu titlu de finanţare nerambursabilă din Fondul pentru mediu, pentru achiziţionarea de autovehicule noi, în conformitate cu prevederile prezentului ghid;

m)cerere de finanţare - cererea pe care solicitantul o completează în aplicaţie, în vederea obţinerii finanţării din Fondul pentru mediu, sub formă de ecotichet, pentru achiziţionarea de autovehicule noi; modelul cererii este prevăzut în anexa nr. 3 la prezentul ghid;

n)cerere de validare - cererea pe care producătorul o completează în aplicaţie, pentru a fi validat în cadrul programului; modelul cererii este prevăzut în anexa nr. 1 la prezentul ghid;

o)colector autorizat - operator economic, cu personalitate juridică sau entitate fără personalitate juridică, autorizat să desfăşoare activităţi de colectare, reciclare şi tratare a vehiculelor scoase din uz, potrivit prevederilor Legii nr. 212/2015 privind modalitatea de gestionare a vehiculelor şi a vehiculelor scoase din uz, cu modificările şi completările ulterioare; informaţii privind colectorii autorizaţi se regăsesc la nivelul direcțiilor judeţene de mediu din cadrul Agenției Naționale pentru Mediu și Arii Protejate;

p)cedent - proprietarul autovehiculului uzat care nu doreşte să beneficieze de finanţarea din Fondul pentru mediu, acordată prin program sub formă de ecotichet, şi care se obligă să predea spre distrugere şi să radieze din circulaţie propriul autovehicul uzat, în favoarea solicitantului. Cedentul poate fi persoana fizică având domiciliul sau reşedinţa în România, care deţine în proprietate un autovehicul uzat înmatriculat pe numele său, moştenitorii acesteia sau cea care l-a dobândit printr-o decizie judecătorească, partaj sau donaţie, după caz;

q)contract de participare - contractul încheiat între producătorul aprobat/producătorul inclus în Lista producătorilor validați, aprobată în cadrul sesiunii lansată în anul 2025 a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic 2025–2030, aprobat prin Ordinul ministrului mediului, apelor și pădurilor nr.1231/2025şi AFM, prin care se stabilesc drepturile şi obligaţiile părţilor în cadrul programului, în vederea decontării ecotichetelor acordate pentru achiziţia de autovehicule noi, al cărui model este prevăzut în anexa nr. 2 la prezentul ghid;

r)cvadriciclu - autovehicul din categoria L6e sau L7e, aşa cum sunt acestea definite în cuprinsul RNTR 2: categoria L6e - cvadriciclu uşor, respectiv autovehicul cu patru roţi a cărui masă în ordine de mers este de cel mult 425 kg, exclusiv masa acumulatorilor, având viteza maximă constructivă de cel mult 45 km/h şi echipat cu maximum două locuri şezând şi cu un motor electric având o putere netă continuă maximă de cel mult 4 kW pentru vehiculul din subcategoria L6e-A sau, respectiv, 6 kW pentru vehiculul din subcategoria L6e-B; categoria L7e - cvadriciclu greu, respectiv autovehicul cu patru roţi, altul decât cvadriciclul uşor, având masa în ordine de mers de cel mult 450 kg pentru vehiculul destinat transportului de pasageri sau, respectiv, 600 kg pentru vehiculul destinat transportului de mărfuri, exclusiv masa acumulatorilor, viteza maximă constructivă de cel mult 90 km/h şi echipat cu maximum patru locuri şi cu un motor a cărui putere maximă netă este de cel mult 15 kW;

s)dosar de validare - documentaţia prevăzută la art. 11 care va fi încărcată în aplicaţie de către producător;

t)ecotichet - contravaloarea parţială a preţului de achiziţie a unui autovehicul nou, acordată de AFM în cadrul programului, cu titlu de finanţare nerambursabilă, în cuantumurile prevăzute la art. 8 alin. (4); un ecotichet se acordă pentru un autovehicul nou;

u)factura - document contabil emis în format de document portabil (.pdf) de producătorul validat către beneficiar, care conţine detalii privind autovehiculul nou vândut, datele de identificare fiscală ale beneficiarului, datele producătorului validat, cota de TVA, preţul (în RON şi EUR) şi cantitatea şi valoarea fiecărui produs comercializat; când factura este emisă prin puncte de lucru/agenţi/parteneri autorizaţi ai producătorului validat, aceasta va cuprinde, în mod expres, menţiunea că este emisă „în numele şi pentru producătorul validat“;

v)finanţare - suma nerambursabilă din Fondul pentru mediu de care poate beneficia solicitantul, persoană fizică, acordată de AFM sub formă de ecotichet;

w)microbuz - autovehicul din categoria M2 sau M3, conceput şi construit pentru transportul de pasageri şi care are o capacitate de transport de cel mult 22 de pasageri şezând sau în picioare, în afara scaunului conducătorului, conform RNTR 2;

x)momentul înscrierii în program - momentul încărcării în aplicaţia informatică a documentelor prevăzute la art. 11 și 17 de către producător/solicitant;

y)momentul finalizării procesului de înscriere în program - momentul în care aplicaţia generează automat un număr de înregistrare;

z)motocicletă - autovehiculul din categoria L3e sau L4e cu două sau trei roţi, echipat cu un motor care are o capacitate cilindrică mai mare de 50 cmc şi a cărui viteză maximă, prin construcţie, depăşeşte 45 km/h;

aa)motocicletă electrică - autovehiculul din categoria L3e sau L4e cu două sau cu trei roţi, acţionat de un motor electric, având o putere nominală continuă mai mare de 4 kW şi o viteză maximă constructivă mai mare de 45 km/h;

bb)producător - persoană juridică română, operator economic constructor de autovehicule, importator de autovehicule noi sau reprezentant autorizat al constructorului/importatorului;

cc) producător aprobat – producătorul care a participat în cadrul sesiunii de validare și a fost aprobat în Comitetul director, conform art. 12;

dd) producător validat - producătorul care a încheiat contract de participare cu AFM;

ee)proprietar de autovehicul uzat - persoana fizică care deţine în proprietate un autovehicul uzat înmatriculat pe numele său ori, după caz, moştenitorii săi;

ff)RO e-Factura - sistem electronic al Agenţiei Naţionale de Administrare Fiscală care permite emiterea, transmiterea şi stocarea facturilor într-un format standardizat; facturile sunt descărcate de către producătorul validat în format de limbaj de marcare extensibil (.xml);

gg)sesiune de înscriere - perioadă determinată, pe parcursul căreia solicitantul se poate înscrie în program şi încarcă documentele necesare, în vederea obţinerii finanţării;

hh)sesiune de validare - perioadă determinată, pe parcursul căreia producătorul se poate înscrie pentru participare în program şi încarcă dosarul de validare;

ii)solicitant - persoana care îndeplineşte cumulativ criteriile de eligibilitate şi care întreprinde demersuri pentru accesarea finanţării. Aceasta poate fi doar persoană fizică.

(2) În cuprinsul prezentului ghid sunt utilizate următoarele reguli de interpretare:

a)cu excepţia unor prevederi contrare, cuvintele la forma de singular includ şi forma de plural şi viceversa, acolo unde acest lucru este permis de context;

b)termenul „zi“ sau „zile“ reprezintă zi calendaristică ori zile calendaristice, dacă nu se specifică altfel; termenul se calculează fără a se lua în calcul prima şi ultima zi, iar când ultima zi a unui termen cade într-o zi nelucrătoare, termenul se prelungeşte până în prima zi lucrătoare care urmează;

c)documentele solicitate prin ghid pot fi utilizate şi în data eliberării lor.

(3) În cuprinsul prezentului ghid sunt utilizate următoarele acronime:

a)AFM - Administraţia Fondului pentru Mediu;

b)CO2 - dioxid de carbon;

c)CNP - cod numeric personal;

d)RNTR 2 - Reglementările privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea - RNTR 2, aprobate prin Ordinul ministrului transporturilor, infrastructurii şi comunicaţiilor nr. 2.224/2020 pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea - RNTR 2;

e)WLTP - World Harmonised Light Vehicles Test Procedure, stabilită în Regulamentul (UE) nr. 1.151 din 1 iunie 2017 de completare a Regulamentului (CE) nr. 715/2007 al Parlamentului European şi al Consiliului privind omologarea de tip a autovehiculelor în ceea ce priveşte emisiile provenind de la vehiculele uşoare pentru pasageri şi de la vehiculele uşoare comerciale (Euro 5 şi Euro 6) şi privind accesul la informaţiile referitoare la repararea şi întreţinerea vehiculelor, de modificare a Directivei 2007/46/CE a Parlamentului European şi a Consiliului, a Regulamentului (CE) nr. 692/2008 al Comisiei şi a Regulamentului (UE) nr. 1.230/2012 al Comisiei şi de abrogare a Regulamentului (CE) nr. 692/2008 al Comisiei;

f)WMTC - World Motorcycle Test Cycle, stabilit prin Regulamentul tehnic mondial nr. 2 al CEE-ONU.

Articolul 6

Etapele programului

(1) Etapele principale ale programului sunt următoarele:

a)derularea procesului de validare a producătorilor, etapă compusă din următoarele activităţi:

(i) publicarea pe pagina de internet a AFM a informaţiilor necesare demarării sesiunii de validare a producătorilor;

(ii) încărcarea în aplicaţie a dosarelor de validare şi analiza acestora de către AFM;

(iii) contestarea rezultatelor procesului de validare, după caz;

(iv) încheierea contractelor de participare;

(v) publicarea listei producătorilor validaţi;

(vi) revalidarea anuală a producătorilor validaţi;

b) înscrierea solicitanţilor în program, etapă compusă din următoarele activităţi:

(i) publicarea pe pagina de internet a AFM a informaţiilor necesare demarării sesiunii de înscriere a solicitanţilor;

(ii) încărcarea în aplicaţie a documentelor în vederea înscrierii;

(iii) selectarea unui producător validat, prin intermediul aplicaţiei;

(iv) aprobarea/respingerea documentelor încărcate în aplicaţie, de către producătorii validaţi selectaţi;

(v) comunicarea rezultatelor procesului de analiză solicitanţilor;

(vi) contestarea rezultatelor de către solicitanţi, după caz;

c)implementarea, etapă compusă din următoarele activităţi:

(i) încărcarea în aplicaţie a certificatelor de distrugere şi de radiere, de către solicitanţii cărora li s-a aprobat finanţarea din Fondul pentru mediu;

(ii) analiza documentelor prevăzute la pct. (i) şi aprobarea finală, de către producătorii validaţi selectaţi;

d)introducerea facturilor în aplicaţie şi decontarea acestora;

e)monitorizarea finanţării;

f)raportarea în fiecare an, până la data de 20 a lunii februarie, efectuată de către AFM, a modului de utilizare a sumelor din veniturile obţinute în urma scoaterii la licitaţie a certificatelor de emisii de gaze cu efect de seră, a cantităţii de emisii de gaze cu efect de seră, exprimată în tone de dioxid de carbon echivalent, redusă prin implementarea proiectelor în anul precedent, precum şi a oricăror alte informaţii suplimentare referitoare la utilizarea veniturilor, în vederea îndeplinirii obligaţiilor stabilite de Comisia Europeană conform art. II alin. (3) din Hotărârea Guvernului nr. 204/2013 pentru modificarea şi completarea Hotărârii Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările şi completările ulterioare.

(2) Pe parcursul desfăşurării programului, AFM poate stabili atât eliminarea, cât şi derularea simultan a anumitor etape prevăzute la alin. (1).

Articolul 7

Reguli generale privind gestionarea informaţiilor în program

(1) Pentru derularea programului, prin dispoziţie a preşedintelui AFM, se aprobă:

a)sesiunile de înscriere şi sumele alocate la nivelul acestora cu titlu de finanţare, care se publică pe pagina de internet a AFM;

b)structurile/comisiile AFM care vor fi implicate în derularea programului;

c)instrucţiuni şi/sau alte documente interne ale AFM, inclusiv pentru îndeplinirea de sarcini şi realizarea anumitor activităţi în cadrul programului.

(2) Informaţiile necesare desfăşurării programului şi documentele relevante se gestionează prin intermediul aplicaţiei, precum şi prin alte modalităţi stabilite de către AFM şi comunicate terţilor.

(3) AFM poate externaliza sau coopta personal din alte instituţii publice sau autorităţi publice centrale, cu aprobarea conducătorilor acestora, pentru analiza dosarelor de validare.

Capitolul II

Ecotichetul şi categoriile de cheltuieli eligibile

Articolul 8

Ecotichetul

(1) Solicitantul poate obţine în cadrul unei sesiuni de înscriere unul sau două ecotichete, în schimbul predării spre casare a unui număr echivalent de autovehicule uzate. Nu se pot cumula două ecotichete pentru achiziţionarea unui autovehicul nou.

(2) Persoana fizică poate solicita cel mult două ecotichete în cadrul unei sesiuni de înscriere, câte unul pentru fiecare autovehicul nou care urmează a fi achiziţionat.

(3) Cuantumul ecotichetului este de:

a)10.000 lei pentru achiziţionarea unui autovehicul nou cu sistem de propulsie termică (cu ardere internă, inclusiv motorizare GPL/GNC) sau a unei motociclete;

b)12.000 lei pentru achiziţionarea unui autovehicul nou cu sistem de propulsie hibrid;

c)15.000 lei pentru achiziţionarea unui autovehicul nou plug-in hibrid sau a unei motociclete electrice;

d)18.500 lei pentru achiziţionarea unui autovehicul nou pur electric sau cu pilă de combustie cu hidrogen.

(4) Finanţarea acordată în cadrul programului nu se cumulează şi/sau nu este complementară cu alte programe care finanţează achiziţionarea autovehiculelor noi.

(5) Cuantumul ecotichetului se scade de către producătorul validat din preţul de comercializare, cu TVA, al autovehiculului nou, diferenţa fiind asigurată de către beneficiar din surse financiare proprii şi/sau surse financiare complementare: credite ori finanţare în baza unui contract de leasing financiar. Valoarea finanţării nu poate depăşi 50% din preţul de comercializare al autovehiculului nou-achiziţionat prin program.

Articolul 9

Categoriile de cheltuieli eligibile

(1) Sunt considerate eligibile cheltuielile propuse a fi realizate cu achiziţionarea de autoturisme, autoutilitare uşoare sau autospeciale/autospecializate uşoare, motociclete, care au sistem de propulsie termică (cu ardere internă, inclusiv motorizare GPL/GNC) sau hibrid:

a)care nu au fost înmatriculate niciodată;

b)a căror valoare de achiziţie nu depăşeşte suma de 60.000 euro, cu TVA inclus;

c)generează maximum 145 g CO2/km în sistem WLTP;

d)generează maximum 120 g CO2/km în sistem WMTC, pentru motocicletă.

(2) Sunt considerate eligibile cheltuielile propuse a fi realizate cu achiziţionarea de autoturisme, autoutilitare uşoare sau autospeciale/autospecializate uşoare, cvadricicluri sau motociclete electrice care au sistem de propulsie plug-in hibrid, pur electric sau cu pilă de combustie cu hidrogen:

a)care nu au fost înmatriculate niciodată;

b)a căror valoare de achiziţie nu depăşeşte suma de 70.000 euro, cu TVA inclus;

c)generează mai puţin de 80 g CO2/km în sistem WLTP, pentru autovehicul nou plug-in hibrid;

d)prin excepţie de la lit. a), autovehiculul DRIVE-TEST/DEMO care, cumulativ, respectă următoarele condiţii:

(i) este înmatriculat pentru prima dată cu cel mult 6 luni în urmă inclusiv faţă de data vânzării şi care nu depăşeşte 6.000 km inclusiv;

(ii) înmatricularea este pe numele producătorului validat, respectiv al punctului de lucru/agentului/partenerului autorizat, iar autovehiculul a fost utilizat pentru activităţi de DRIVE-TEST/DEMO;

(iii) este comercializat de către producătorul validat, respectiv de către punctul de lucru/agentul/partenerul autorizat, declarat în cererea de validare, în calitate de prim proprietar.

(3) AFM nu finanţează achiziţionarea autovehiculelor alimentate cu combustibil motorină.

(4) În sensul prezentului ghid, cantitatea de emisii de CO2/km în regim de funcţionare mixt/combinat este cea înscrisă în certificatul de conformitate al autovehiculului nou (valorile WLTP) sau în alte documente relevante. Excepţie fac autovehiculele categoria L3e/L4e, pentru care cantitatea de emisii de CO2/km în regim de funcţionare mixt/combinat este cea înscrisă în certificatul de conformitate al autovehiculului nou.

Capitolul III

Procesul de validare a producătorilor, încheierea contractelor de participare şi publicarea listei acestora

Articolul 10

Criteriile de eligibilitate ale producătorilor

Este eligibil pentru a participa în cadrul programului producătorul care îndeplineşte, cumulativ, următoarele criterii de eligibilitate:

a)este operator economic cu personalitate juridică română şi desfăşoară activităţi economice pe teritoriul României;

b)are ca obiect de activitate cel puțin unul dintre următoarele coduri CAEN:

(i) intermedieri în comerţul specializat în vânzarea produselor cu caracter specific, CAEN rev. 3, cod 4618;

(ii) comerţ cu ridicata al autovehiculelor, CAEN rev. 3, cod 4671;

(iii) comerţ cu amănuntul al autovehiculelor, CAEN rev. 3, cod 4781;

(iv) comerţ cu amănuntul al motocicletelor; comerţ cu amănuntul al pieselor şi accesoriilor pentru motociclete, CAEN rev. 3, cod 4783;

(v) comerţ cu ridicata al motocicletelor; comerţ cu ridicata al pieselor şi accesoriilor pentru motociclete, CAEN rev. 3, cod 4673.

Se vor lua în considerare şi codurile CAEN rev. 2 care corespund, prin echivalenţă, celor aferente versiunii rev. 3;

c)nu se află în stare de insolvenţă sau faliment, nu se află în procedură de reorganizare judiciară, dizolvare, lichidare, închidere operaţională, administrare specială, nu are suspendate ori restricţionate activităţile economice, nu se află într-o altă situaţie similară legal reglementată; nu face obiectul unei proceduri legale în justiţie pentru situaţiile mai sus menţionate şi nici pentru orice altă situaţie similară;

d)are îndeplinite obligaţiile de plată a taxelor, impozitelor, amenzilor şi contribuţiilor către bugetul de stat, bugetul local al unităţii administrativ-teritoriale în a cărei rază îşi are sediul şi bugetul Fondului pentru mediu, conform prevederilor legale în vigoare.

Articolul 11

Conţinutul dosarului de validare

(1) Dosarul de validare a producătorului cuprinde următoarele documente:

a)cererea de validare a producătorului, completată integral prin tehnoredactare, semnată de reprezentantul legal al solicitantului sau de împuternicitul acestuia, cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) nr. 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE;

b)actul de identitate al reprezentantului legal al producătorului/împuternicitului acestuia;

c)actul de reprezentare/împuternicire al reprezentantului legal al producătorului/împuternicitului acestuia;

d)certificatul constatator/furnizare informaţii emis de către oficiul registrului comerţului de pe lângă tribunalul în a cărui rază teritorială îşi are sediul social producătorul, nu mai vechi de 30 de zile la data depunerii dosarului de validare; este acceptată şi varianta INFOCERT;

e)actul doveditor al calităţii de constructor de autovehicule, importator de autovehicule noi sau de reprezentant autorizat al constructorului/importatorului. În cazul în care acesta este redactat într-o limbă străină, trebuie prezentată traducerea autorizată;

f)certificatul de atestare fiscală privind obligaţiile de plată către bugetul de stat, emis pe numele producătorului de către organul teritorial de specialitate al Ministerului Finanţelor, nu mai vechi de 30 de zile la data depunerii dosarului de validare;

g)certificatul de atestare fiscală privind impozitele şi taxele locale şi alte venituri ale bugetului local, emis pe numele producătorului de către autoritatea publică locală în a cărei rază teritorială îşi are sediul solicitantul, nu mai vechi de 30 de zile la data depunerii dosarului de validare;

h)certificatul de atestare fiscală privind obligaţiile la Fondul pentru mediu, emis pe numele producătorului de către AFM, nu mai vechi de 30 de zile la data depunerii dosarului de validare;

i)dovada deschiderii contului la Trezoreria Statului cu extensia 50.70.24 „Disponibil din sume alocate din Fondul pentru mediu reprezentând finanţare sau cofinanţare nerambursabilă a proiectelor pentru protecţia mediului“.

(2) Depunerea dosarului de validare se realizează prin intermediul aplicaţiei.

Articolul 12

Validarea producătorului

(1) În vederea validării, AFM analizează cererea de validare şi celelalte documente prevăzute la art. 11 şi selectează producătorul în vederea includerii în lista producătorilor aprobaţi.

(2) Producătorul va fi notificat, în situaţia în care se constată că documentele prevăzute la art. 11:

a)nu au fost încărcate;

b)nu sunt conforme, sunt incomplete, ilizibile sau nu conţin toate elementele prevăzute în prezentul ghid;

c)nu atestă îndeplinirea criteriilor de eligibilitate;

d)nu sunt în termen de valabilitate.

(3) Atrage respingerea cererii de validare neprezentarea în termen de 2 zile lucrătoare a documentelor solicitate conform alin. (2) ori prezentarea de completări/clarificări/remedieri incomplete sau care nu au atestat eligibilitatea producătorului. Documentele solicitate conform alin. (2) vor atesta eligibilitatea producătorului la data depunerii dosarului de validare sau la data transmiterii acestora.

(4) Comitetul director al AFM avizează lista cuprinzând dosarele propuse spre aprobare şi aprobă lista dosarelor propuse spre respingere.

(5) Listele menţionate la alin. (4) se publică pe pagina de internet a AFM.

Articolul 13

Contestarea rezultatului procesului de validare

(1) Producătorii pot formula contestaţie împotriva Comitetului director în termen de 2 zile lucrătoare de la data publicării listelor prevăzute la art. 12 alin. (5).

(2) Contestaţia se transmite la AFM prin intermediul aplicaţiei.

(3) Contestaţia se semnează cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) nr. 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE a reprezentantului legal ori a împuternicitului producătorului, după caz, şi cuprinde cel puţin atributele de identificare ale contestatarului, sub sancţiunea respingerii ca inadmisibilă.

**(4)** Soluţionarea contestaţiilor formulate se realizează de AFM în termen de maximum 30 de zile de la înregistrarea acestora în aplicație.(5) Împotriva deciziei de soluţionare a contestaţiei, producătorul poate sesiza instanţa de contencios administrativ competentă, în conformitate cu prevederile Legii contenciosului administrativ nr. 554/2004, cu modificările şi completările ulterioare.

Articolul 14

Contractul de participare

(1) AFM pune la dispoziţia producătorilor aprobaţi, prin intermediul aplicaţiei, contractele de participare.

(2) În termen de 2 zile lucrătoare de la data punerii la dispoziţie a contractelor conform alin. (1), producătorii sunt obligaţi să le semneze cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) nr. 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE şi să le încarce în aplicaţie, sub sancţiunea eliminării din program.

(3) Din partea producătorului, contractul de participare se semnează de către reprezentantul legal ori de către persoana mandatată în mod expres prin împuternicire notarială, pentru care se va prezenta şi actul de identitate.

(4) Nu se va admite drept contract valid documentul reprezentând scanarea/fotografierea contractului de participare emis în format electronic şi semnat olograf sau cu semnătură electronică calificată.

(5) Până la momentul perfectării contractului de participare, AFM are dreptul să modifice şi/sau să completeze modelul de contract, orice modificare şi/sau completare ulterioară realizându-se cu acordul ambelor părţi, exprimat în scris, prin act adiţional.

(6) Contractul intră în vigoare la data semnării de ultima parte şi este valabil până la data de 31 iulie 2031, sub condiţia menţinerii de către producătorul validat a criteriilor de eligibilitate.

(7) La finalizarea fiecărei sesiuni de validare a producătorilor, AFM publică pe pagina de internet, www.afm.ro, Lista producătorilor validaţi.

Articolul 15

Revalidarea anuală a producătorilor

(1)Anual, în perioada 1-30 ianuarie, producătorii validaţi transmit documente privind respectarea şi menţinerea criteriilor de eligibilitate îndeplinite la momentul validării în program, conform cererii de revalidare prevăzută în anexa nr. 6 la prezentul ghid.

(2) Producătorul va fi notificat, în situaţia în care se constată că documentele prevăzute la alin. (1):

a)nu sunt conforme, sunt incomplete, ilizibile sau nu conţin toate elementele prevăzute în prezentul ghid;

b)nu atestă îndeplinirea criteriilor de eligibilitate;

c)nu sunt în termen de valabilitate.

(3) Atrage respingerea cererii de revalidare neprezentarea în termen de 10 zile a documentelor solicitate conform alin. (2) ori prezentarea de completări/clarificări/remedieri incomplete sau care nu au atestat eligibilitatea producătorului. Documentele solicitate conform alin. (2) vor atesta eligibilitatea producătorului la data depunerii cererii de revalidare sau la data transmiterii acestora.

Capitolul IV

Înscrierea în program a solicitantului

Articolul 16

Condiţiile de eligibilitate care trebuie îndeplinite de solicitant, la momentul înscrierii în program

Poate beneficia de finanţare solicitantul care îndeplineşte cumulativ următoarele condiţii:

a)are domiciliul/reşedinţa în România;

b)are îndeplinite obligaţiile de plată a taxelor, impozitelor, amenzilor şi contribuţiilor către bugetul de stat şi bugetul local unde are domiciliul/reşedinţa, conform prevederilor legale în vigoare;

c)nu a fost condamnat pentru infracţiuni împotriva mediului, prin hotărâre judecătorească definitivă;

d)se angajează să predea către un colector autorizat un autovehicul uzat aflat în proprietatea sa ori a cedentului;

e)se angajează să radieze din evidenţa circulaţiei autovehiculul uzat.

Articolul 17

Reguli şi documente necesare în vederea înscrierii în program

(1) AFM demarează sesiunea de înscriere a solicitanţilor în aplicaţie la data menţionată în dispoziţia preşedintelui AFM.

(2) Înscrierea solicitantului se realizează prin încărcarea în aplicaţie a următoarelor documente:

a)cererea de finanţare, descărcată din aplicaţie, completată prin tehnoredactare şi, ulterior, încărcată fără a fi semnată;

b)actul de identitate care atestă identitatea şi domiciliul/reşedinţa în România, eliberat de către autorităţile române, în termen de valabilitate la momentul înscrierii;

c)certificatul de atestare fiscală privind obligaţiile de plată către bugetul de stat, emis pe numele solicitantului de către organul teritorial de specialitate al Ministerului Finanţelor, nu mai vechi de 90 de zile la momentul înscrierii în program;

d)certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului de către autoritatea publică locală în a cărei rază teritorială îşi are domiciliul/reşedinţa, nu mai vechi de 30 de zile la momentul înscrierii în program.

(3) Înscrierea solicitantului minor se realizează de către reprezentantul legal al acestuia prin încărcarea în aplicaţie a CNP-ului solicitantului minor şi a următoarelor documente:

a)certificatul de naştere/cartea de identitate a minorului;

b)cartea de identitate a reprezentantului legal;

c)actul administrativ/sentinţa judecătorească cu privire la reprezentarea minorului, după caz;

d)documentele prevăzute la alin. (2) emise pe numele minorului sau al reprezentantului legal.

(4) Înscrierea solicitantului în program se consideră finalizată în momentul în care a fost îndeplinită cerinţa prevăzută la alin. (2) şi (3), după caz, după parcurgerea tuturor paşilor din aplicaţie şi după exprimarea acordului privind acceptarea declaraţiilor implicite şi a termenilor şi condiţiilor de utilizare a aplicaţiei.

(5) La finalizarea procesului de înscriere în program a solicitantului, persoană fizică, conform alin. (4), aplicaţia generează automat un număr de înregistrare şi rezervă valoarea ecotichetelor solicitate până la concurenţa bugetului alocat sesiunii de înscriere.

(6) În termen de 10 zile de la obţinerea numărului de înregistrare, conform alin. (5), solicitantul completează seria de şasiu a autovehiculului uzat şi încarcă în aplicaţie următoarele documente:

a)certificatul de înmatriculare a autovehiculului uzat;

b)cartea de identitate a autovehiculului uzat;

c)actul doveditor eliberat de către serviciul public comunitar regim permise de conducere şi înmatriculare a vehiculelor competent teritorial, pentru cazul în care din certificatul de înmatriculare sau din cartea de identitate a autovehiculului uzat nu rezultă anul fabricaţiei, anul primei înmatriculări în România şi/sau categoria autovehiculului uzat;

d)declaraţia cedentului, după caz, întocmită conform anexei nr. 4 la prezentul ghid;

e)certificatul de atestare fiscală privind impozitele şi taxele locale şi alte venituri ale bugetului local, emis pe numele cedentului de către autoritatea publică locală în a cărei rază teritorială îşi are domiciliul, nu mai vechi de 30 de zile la momentul înscrierii în program, după caz;

f)certificatul de căsătorie sau orice act administrativ eliberat de către autoritatea competentă material şi teritorial, care atestă schimbarea/modificarea numelui şi/sau prenumelui, după caz;

g)documentul care atestă schimbarea/modificarea adresei de domiciliu sau de reşedinţă, eliberat de către autoritatea competentă material şi teritorial, în situaţia în care adresa de domiciliu ori de reşedinţă înscrisă în actul de identitate diferă de adresa înscrisă în certificatul de înmatriculare şi în cartea de identitate a autovehiculului uzat, sau prezentarea unei declaraţii pe propria răspundere care atestă schimbarea/modificarea adresei de domiciliu sau de reşedinţă, semnată de către solicitant sau de cedent, după caz.

(7) Suplimentar, în termenul prevăzut la alin. (6), în cazul proprietarului care a dobândit autovehiculul uzat prin moştenire, solicitantul încarcă în aplicaţie:

a)certificatul de moştenitor;

b)sentinţa civilă definitivă;

c)împuternicirea notarială prin care persoana reprezentantă este expres mandatată să acţioneze şi să încheie acte juridice în cadrul programului, în numele, pe seama şi în interesul tuturor comoştenitorilor, în vederea: casării autovehiculului uzat, radierii autovehiculului uzat din evidenţa circulaţiei şi achiziţionării autovehiculului nou, atunci când certificatul de moştenitor ori sentinţa civilă atestă existenţa mai multor moştenitori.

(8) Suplimentar, în termenul prevăzut la alin. (6), în cazul proprietarului care a dobândit autovehiculul uzat ca urmare a unei decizii judecătoreşti, partaj sau donaţie, după caz, solicitantul încarcă în aplicaţie documentul doveditor.

(9) Documentele încărcate atestă îndeplinirea criteriilor de eligibilitate la momentul înscrierii în aplicaţie.

(10) În cazul certificatelor de atestare fiscală emise în format electronic vor fi încărcate în aplicaţie fişierele recepţionate, cu semnătura digitală a instituţiei emitente, astfel cum au fost emise şi transmise solicitantului.

Articolul 18

Selectarea în aplicaţie a producătorului validat de către solicitant şi analiza documentaţiei de finanţare

(1) În termen de maximum 10 zile de la obţinerea numărului de înregistrare, conform art. 17 alin. (5), solicitanţii sunt obligaţi să selecteze un producător validat, prin intermediul aplicaţiei.

(2) Se consideră că a renunţat la finanţare solicitantul care nu selectează un producător validat în interiorul termenului prevăzut la alin. (1).

(3) La expirarea termenului prevăzut la alin. (1), în situaţia în care producătorul selectat nu preia înscrierea solicitantului, acesta are dreptul să reia procedura prevăzută la alin. (1) de maximum 3 ori.

(4) În termen de maximum 20 de zile de la data selectării, producătorul validat analizează documentele încărcate de solicitant în aplicaţie.

(5) În măsura în care din documentele încărcate în aplicaţie conform art. 17 nu se poate stabili cu certitudine eligibilitatea solicitantului, îndeplinirea condiţiilor prevăzute de ghid cu privire la autovehiculul uzat în raport cu momentul înscrierii în program, producătorul validat are posibilitatea de a solicita clarificări prin intermediul aplicaţiei, pentru:

a)completarea paginilor lipsă ale documentelor încărcate;

b)transmiterea documentelor emise online, astfel cum au fost comunicate solicitantului de autorităţile/instituţiile emitente;

c)transmiterea unor documente suplimentare care să clarifice eligibilitatea solicitantului, altele decât cele prevăzute la art. 17.

(6) Producătorul validat transmite solicitantului cererea de clarificare prin intermediul aplicaţiei, în interiorul termenului prevăzut la alin. (4).

(7) Solicitantul încarcă în aplicaţie documentele prevăzute la alin. (6), cu încadrarea în termenul de la alin. (4).

(8) Atrage respingerea solicitantului:

a)lipsa unui document dintre cele prevăzute la art. 17 alin. (2) şi (3);

b)expirarea termenului de valabilitate a unui document dintre cele prevăzute la art. 17 alin. (2) şi (3);

c)neîndeplinirea unui criteriu de eligibilitate;

d)netransmiterea clarificărilor în condiţiile şi în termenul stabilit conform alin. (7).

(9) În urma analizei efectuate de producătorul validat, solicitanţii se evidenţiază în aplicaţie cu statusul „solicitant propus spre aprobare“ sau „solicitant propus spre respingere“.

(10) AFM generează prin intermediul aplicaţiei listele cuprinzând proiectele solicitanţilor prevăzuţi la alin. (9).

(11) Comitetul director al AFM aprobă lista cuprinzând proiectele solicitanţilor respinşi şi avizează lista proiectelor selectate pentru a fi finanţate. Comitetul de avizare al AFM aprobă lista proiectelor selectate pentru a fi finanţate.

(12) AFM publică pe pagina de internet listele prevăzute la alin. (11).

(13) Solicitantul poate depune contestaţie împotriva deciziei Comitetului director/hotărârii Comitetului de avizare în termen de 10 zile de la data publicării listelor prevăzute la alin. (12).

(14) AFM actualizează în aplicaţie statusul solicitantului „beneficiar aprobat pentru finanţare“ şi „solicitant respins“.

(15) Contestaţia prevăzută la alin. (13) se transmite la AFM prin intermediul aplicaţiei, în termen de 30 de zile de la data publicării listelor pe pagina de internet a AFM, potrivit alin. (12), şi se semnează olograf sau cu semnătură digitală calificată.

(16) Împotriva deciziei de soluţionare a contestaţiei solicitantul poate sesiza instanţa de contencios administrativ competentă, în conformitate cu prevederile Legii contenciosului administrativ nr. 554/2004, cu modificările şi completările ulterioare.

Capitolul V

Cedarea autovehiculului uzat

Articolul 19

Cedarea autovehiculului uzat de către un cedent către solicitant

(1) Solicitantul care nu deţine un autovehicul uzat se poate înscrie în cadrul programului, cu condiţia asumării în favoarea sa de către cedent a obligaţiilor de predare spre distrugere şi radiere din circulaţie a autovehiculului uzat.

(2) Asumarea de către cedent în favoarea solicitantului se realizează prin completarea şi semnarea unei declaraţii, întocmită conform anexei nr. 4 la prezentul ghid.

(3) În baza declaraţiei prevăzute la alin. (2), cedentul pune la dispoziţia solicitantului toate documentele necesare pentru înscrierea în program, referitoare la autovehiculul uzat, prevăzute în prezentul ghid.

(4) Solicitantul şi cedentul se supun condiţiilor şi termenelor prezentului ghid.

(5) Asumarea cedării în favoarea solicitantului este irevocabilă, cu excepţia situaţiei în care solicitantul renunţă la achiziţionarea autovehiculului nou. Cedentul nu are niciun drept să obţină ecotichetul sau să emită pretenţii de orice natură în faţa AFM sau a producătorului validat. AFM şi producătorul validat nu răspund faţă de solicitant pentru eventualele prejudicii cauzate acestuia de către cedent.

(6) Este exclusă asumarea de către cedent în favoarea a doi sau mai mulţi solicitanţi cu acelaşi autovehicul uzat. Nerespectarea acestei condiţii atrage anularea tuturor cererilor de finanţare astfel obţinute şi excluderea cedenţilor şi autovehiculelor uzate din program, fără posibilitatea reînscrierii acestora.

(7) În situaţia în care nu pune la dispoziţie propriul autovehicul uzat în cadrul programului, solicitantul încarcă în aplicaţie declaraţia prevăzută în anexa nr. 4 la prezentul ghid, semnată de cedent.

Capitolul VI

Implementarea proiectului şi mecanismul de finanţare a cheltuielilor eligibile

Articolul 20

Distrugerea şi casarea

(1) În termen de 60 de zile de la obţinerea statusului „beneficiar aprobat pentru finanţare“:

a)beneficiarul are obligaţia să distrugă şi să radieze din evidenţa circulaţiei autovehiculul uzat;

b)beneficiarul are obligaţia să încarce în aplicaţie certificatul de distrugere şi certificatul de radiere şi să introducă data radierii;

c)producătorul validat verifică documentele şi, dacă sunt îndeplinite condiţiile prevăzute de prezentul ghid, modifică statusul solicitantului în „distrugere şi radiere validată“;

d)în situaţia în care documentele de la lit. b) nu atestă îndeplinirea condiţiilor prevăzute de prezentul ghid, producătorul poate solicita clarificări de la beneficiar prin intermediul aplicaţiei;

e)beneficiarul încarcă în aplicaţie răspunsul la cererea prevăzută la lit. d);

f)în situaţia neclarificării/nedepunerii documentelor solicitate conform lit. d) şi e), producătorul va modifica statusul beneficiarului în „distrugere şi radiere invalidată“.

(2) Nerespectarea termenului prevăzut la alin. (1) se consideră renunţare la finanţare şi conduce la pierderea dreptului de a obţine finanţare în cadrul programului.

Articolul 21

Implementarea

(1) Durata de implementare este de maximum 90 de zile de la obţinerea statusului „beneficiar aprobat pentru finanţare“. Această durată nu poate depăşi data de 25 noiembrie 2030, reprezentând termenul-limită pentru finalizarea implementării, indiferent de momentul obţinerii aprobării.

(2) În termenul prevăzut la alin. (1) trebuie realizată:

a)emiterea şi introducerea facturii şi a RO e-facturii în aplicaţie de către producătorul validat;

b)efectuarea formalităţilor de vânzare-cumpărare şi predare-primire a autovehiculului nou.

Articolul 22

Decontarea cheltuielilor

(1) Proceduri cuprinzând modul de transmitere a cererilor de decontare şi a documentelor justificative, precum şi alte instrucţiuni necesare pentru desfăşurarea procesului de decontare se elaborează la nivelul AFM, se aprobă prin dispoziţia preşedintelui şi se aduc la cunoştinţa persoanelor interesate prin publicarea pe pagina de internet a instituţiei, www.afm.ro.

(2) Producătorul validat care figurează în aplicaţie cu mai mult de 10 beneficiari înscrişi are obligaţia să includă în cererea de decontare, al cărei model este prevăzut în anexa nr. 5 la prezentul ghid, contravaloarea ecotichetelor acordate pentru finanţarea a minimum 10 autovehicule noi.

(3) AFM decontează doar facturile pentru care s-a obţinut statusul „distrugere şi radiere validată“.

Capitolul VII

Monitorizarea

Articolul 23

Monitorizarea

(1) Este obligatorie înmatricularea permanentă la autorităţile competente din România, pe numele beneficiarului, a autovehiculului nou achiziţionat în cadrul programului, pe o perioadă de cel puţin 18 luni de la emiterea facturii. Prin excepţie, în cazul în care autovehiculele noi pentru care a fost acordată finanţarea sunt achiziţionate în sistem leasing, înmatricularea permanentă pe numele beneficiarului este obligatorie la sfârşitul perioadei de leasing.

(2) Este interzisă beneficiarilor înstrăinarea autovehiculelor nou-achiziţionate în cadrul programului, pe o perioadă de 18 luni de la data emiterii facturii.

(3) Prevederile alin. (2) se aplică inclusiv în cazul beneficiarilor care au achiziţionat autovehiculele noi în sistem leasing.

(4) Beneficiarul este obligat la restituirea finanţării dacă, în perioada în care operează condiţiile prevăzute la alin. (1) şi (2), autovehiculele noi sunt supuse unor proceduri legale de urmărire, recuperare sau valorificare.

(5) În orice situaţie care poate conduce la scoaterea din patrimoniul beneficiarului a autovehiculelor noi achiziţionate prin program, beneficiarul este obligat să aducă la cunoştinţa organelor de urmărire/recuperare/executare, în scris, precum şi potenţialilor terţi dobânditori sau creditori, după caz, interdicţia de înstrăinare, precum şi obligativitatea restituirii integrale către AFM a finanţării de care a beneficiat în cadrul programului.

(6) În situaţia intervenţiei unei daune totale a autovehiculului achiziţionat prin program, beneficiarul are obligaţia restituirii către AFM a contravalorii finanţării acordate sau a achiziţionării unui autovehicul nou, de la un producător validat, care să respecte criteriile de eligibilitate şi condiţiile prevăzute în prezentul ghid.

(7) AFM poate solicita beneficiarului orice alte date, informaţii şi/sau documente relevante în legătură cu finanţarea acordată.

(8) În situaţia în care AFM constată nerespectarea condiţiilor prevăzute la alin. (1)-(6), notifică beneficiarul în vederea remedierii, după caz, a deficienţei respective. În situaţia în care, în termen de 30 de zile de la primirea notificării, beneficiarul nu remediază deficienţa, AFM procedează la recuperarea de la acesta a sumelor acordate cu titlu de finanţare în cadrul programului.

(9) Recuperarea sumelor prevăzute la alin. (8) se realizează în temeiul prevederilor Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, în baza deciziei de recuperare a finanţării prevăzute în anexa nr. 1, respectiv anexa nr. 2 la Ordinul ministrului mediului, apelor şi pădurilor nr. 1.124/2019 pentru aprobarea modelului şi conţinutului formularelor „Decizie privind recuperarea sumelor acordate cu titlu de finanţare din Fondul pentru mediu“, cu modificările și completările ulterioare.

(10) Până la finalizarea perioadei de monitorizare a proiectului, beneficiarul este obligat să menţină şi să întreţină autocolantul aplicat de producător pe autovehiculul nou.

(11) În cazul decesului persoanei care a achiziţionat un autovehicul în cadrul programului, moştenitorii legali ai acestuia au obligaţia de a transmite AFM certificatul de deces al defunctului, în termen de maximum 90 de zile de la data decesului. Această obligaţie se aplică indiferent de momentul în care survine decesul, atât timp cât acesta intervine între data emiterii facturii de achiziţie şi până la împlinirea termenului de 18 luni în care autovehiculul trebuie să rămână în proprietatea beneficiarului.

(12) În cazul în care moştenitorii transmit certificatul de deces conform alin. (11), aceştia nu vor mai fi obligaţi să facă dovada păstrării autovehiculului în proprietate pentru o perioadă de 18 luni de la data achiziţionării, conform prevederilor programului.

(13) În situaţia în care moştenitorii nu respectă termenul de transmitere a certificatului de deces prevăzut la alin. (11), aceştia vor fi obligaţi să restituie suma finanţată de către AFM pentru achiziţionarea autovehiculului, la care se vor adăuga dobânzi şi penalităţi corespunzătoare, conform legislaţiei în vigoare.

Articolul 24

Raportarea modului de utilizare a finanţării

(1) În vederea îndeplinirii obligaţiilor stabilite de Comisia Europeană conform art. II alin. (3) din Hotărârea Guvernului nr. 204/2013, cu modificările şi completările ulterioare, în fiecare an, până la data de 20 a lunii februarie, AFM raportează autorităţii publice centrale pentru protecţia mediului modul de utilizare a sumelor provenite din veniturile obţinute în urma scoaterii la licitaţie a certificatelor de emisii de gaze cu efect de seră, cantitatea de emisii de gaze cu efect de seră, exprimată în tone de dioxid de carbon echivalent, redusă prin implementarea proiectelor în anul precedent, precum şi orice alte informaţii suplimentare referitoare la utilizarea veniturilor, necesare pentru finalizarea raportării.

(2) Raportarea prevăzută la alin. (1) se realizează pe baza datelor din aplicaţie şi în considerarea indicatorilor de performanţă ai programului, precum şi în baza informaţiilor transmise de producătorii validaţi, după caz.

Capitolul VIII

Dispoziţii finale

Articolul 25

Contractele de participare și păstrarea documentelor

(1) Lista producătorilor validați,aprobatăîn cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic 2025–2030, este valabilă și în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, dedicat persoanelor fizice, cu condiția încheierii de către producători a contractului de participare cu AFM, prevăzut în anexa nr. 2 la ghid.

(2) Contractul de participare se semnează electronic de către producătororii incluși în lista prevăzută la alin. (1), și se transmite în termen de 2 zile lucrătoare de la data notificării AFM.

(3) Netransmiterea în termenul prevăzut la alin. (2) a contractului semnat se consideră refuz de participare în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, dedicat persoanelor fizice.

(4) Producătorii validaţi şi beneficiarii au obligaţia să păstreze documentele transmise în vederea validării/înscrierii în cadrul programului pentru o perioadă de 10 ani şi să le prezinte la solicitarea AFM/altor organe cu atribuţii de control.

(5) Neprezentarea documentelor care fac parte din dosarul de validare/înscriere în cadrul programului, atrage anularea finanţării şi recuperarea finanţării.

(6) Producătorul validat îşi asumă responsabilitatea privind analiza documentelor beneficiarilor pentru care solicită decontarea contravalorii ecotichetelor.

(7) AFM nu poate fi trasă la răspundere pentru nerespectarea de către producătorul validat a termenelor şi condiţiilor stipulate în prezentul ghid.

(8) AFM poate solicita de la toţi participanţii în program informaţii sau documente referitoare la gestionarea finanţării, oricând pe parcursul derulării programului, precum şi pe întreaga perioadă de monitorizare.

(9) AFM poate coordona şi verifica procesul de analiză şi implementare a documentelor solicitanţilor/beneficiarilor pentru care solicită decontarea contravalorii ecotichetelor, prin eşantion.

(10) AFM, în calitate de furnizor de ajutor de stat, îşi rezervă dreptul de a nu achita/de a nu acorda ajutorul de stat sau de a solicita recuperarea ajutorului de stat deja plătit în cazul în care documentele sau informaţiile furnizate de către beneficiar se dovedesc a fi incorecte sau false.

Articolul 26

Responsabilităţi privind gestionarea datelor cu caracter personal

(1) AFM pune în aplicare prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (GDPR). Datele cu caracter personal ale beneficiarilor şi ale terţilor sunt prelucrate respectând prevederile legale. AFM răspunde, în condiţiile legii, pentru gestionarea datelor cu caracter personal aparţinând persoanelor participante în cadrul programului, pe care aceasta le prelucrează. Prin depunerea cererilor de finanţare în program/accesarea în aplicaţie a opţiunilor de selectare a producătorului validat, solicitantul declară/se prezumă că este de acord cu privire la prelucrarea, de către AFM şi/sau producătorul validat, a tuturor datelor şi informaţiilor furnizate, precum şi cu privire la transmiterea acestora către terţe instituţii sau persoane juridice în vederea verificării îndeplinirii tuturor obligaţiilor şi clauzelor prevăzute în prezentul ghid sau în scopul elaborării de situaţii şi statistici.

(2) Prin depunerea cererii de validare şi încheierea contractului de participare, producătorul se obligă să prelucreze datele cu caracter personal ale participanţilor în cadrul programului, în conformitate cu dispoziţiile legale aplicabile, inclusiv cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE.

(3) În vederea verificării corectitudinii şi realităţii datelor vizând solicitanţii participanţi la program, AFM poate încheia, în condiţiile legii, protocoale de colaborare cu alte instituţii sau autorităţi publice, competente material şi teritorial.

Articolul 27

Reguli de publicitate

(1) Orice demers publicitar efectuat de către producătorul validat cu privire la comercializarea autovehiculelor noi prin program, în orice formă şi în orice mediu, trebuie să specifice că aceasta se realizează prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, derulat de AFM şi finanţat din Fondul pentru mediu.

(2) Orice reducere de preţ, sub orice denumire, promovată de către producătorul validat, trebuie astfel prezentată publicului încât să nu genereze confuzii între aceasta şi finanţarea acordată prin program.

(3) Regula prevăzută la alin. (2) se aplică întocmai şi în cazul proiectului sau programului promovat de către producătorul validat, în vederea evitării oricăror confuzii între acesta şi programul finanţat din Fondul pentru mediu.

(4) Producătorii validaţi sunt obligaţi să aplice pe luneta autovehiculelor comercializate în cadrul programului un autocolant, fără a restrânge sau estompa vizibilitatea sub limita legal admisă.

(5) Caracteristicile autocolantului prevăzut la alin. (4) vor fi aprobate prin dispoziţia preşedintelui şi publicate pe pagina de internet a AFM.

Articolul 28

Dubla finanţare

(1) Nu pot fi finanţate din fonduri/bugete gestionate de alte instituţii/autorităţi publice/naţionale aceleaşi costuri pentru achiziţionarea unui autovehicul nou prin intermediul programului derulat de AFM.

(2) Beneficiarul este obligat să informeze AFM cu privire la cererile de finanţare şi/sau granturile aprobate în vederea suportării cheltuielilor cu un autovehicul nou achiziţionat în cadrul programului şi să ia toate măsurile privind stoparea incidenţei cazurilor de dublă finanţare.

(3) Orice alt participant în cadrul programului este obligat să comunice AFM, de îndată ce a luat cunoştinţă, orice informaţii/date referitoare la incidenţa cazurilor de dublă finanţare în cadrul programului.

(4) În vederea prevenirii cazurilor de dublă finanţare, AFM poate încheia, în condiţiile legii, protocoale de colaborare cu alte instituţii sau autorităţi publice care derulează programe de finanţare din fonduri naţionale şi/sau europene/externe.

Articolul 29

Publicarea informaţiilor relevante

(1) Toate datele, informaţiile, instrucţiunile, comunicatele şi alte documente relevante în legătură cu programul se publică pe pagina de internet a instituţiei, www.afm.ro.

(2) Singurele date, informaţii şi instrucţiuni valabile prezentate în mass-media referitoare la program sunt cele transmise cu titlu de comunicate de presă de către AFM şi/sau autoritatea publică centrală pentru protecţia mediului.

Articolul 30

Prevederi privind eventuale decalări ale termenelor

(1) Dacă din motive legate strict de AFM (de exemplu, dar fără a se limita la disfuncţionalităţi ale aplicaţiei), terţii se află în imposibilitatea obiectivă de a-şi respecta termenele impuse prin prezentul ghid, atunci respectivele termene se vor prelungi cu perioada aferentă întârzierii. Aceste decalări nu exonerează AFM de îndeplinirea obligaţiilor asumate faţă de terţi prin alte acte de natură juridică.

(2) În cazul în care, pe durata desfășurării sesiunilor, apar disfuncționalități tehnice ale aplicației informatice, erori de funcționare sau alte probleme care împiedică ori afectează procesul de înscriere/validare, AFM are dreptul de a dispune suspendarea sesiunilor.

(3) Suspendarea prevăzută la alin. (2) se menține până la remedierea situațiilor care au determinat-o, urmând ca reluarea sesiunilor să fie anunțată prin publicare pe pagina de internet a AFM.

(4) Reluarea sesiunilor se va realiza în condiții care să asigure egalitatea de șanse și tratament nediscriminatoriu pentru toți solicitanții.

Articolul 31

Raportul ghidului cu alte acte normative

Unde prezentul ghid nu dispune se aplică prevederile Legii nr. 287/2009 privind Codul civil, republicată, cu modificările şi completările ulterioare, precum şi ale altor acte normative de nivel superior.

Articolul 32

Anexe

Anexele nr. 1-6 fac parte integrantă din prezentul ghid.

Anexa nr. 1

la ghid

CERERE

de validare a producătorului

Titlul programului: Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice

Denumirea completă a producătorului .................................................

Înregistrat/Înregistrată la Oficiul Registrului Comerţului de pe lângă Tribunalul .................. cu nr. de ordine ....../....../......, cod de identificare fiscală ...............

Adresa sediului social: localitatea ................................., str. ............................. nr. ......, bl. ......, sc. ......, et. ......, ap. ......, judeţul/sectorul ................, cod poştal .............., telefon ....................., e-mail ..........................

Prin reprezentant legal/împuternicit al reprezentantului legal ...........(persoana care reprezintă sau persoana împuternicită)......, cod numeric personal ..................., domiciliat/cu reşedinţa în localitatea ................................, str. ........................... nr. ......, bl. ......, sc. ......, et. ......, ap. ......, judeţul/sectorul ........................., cod poştal ............., telefon ..............................., cont Trezorerie ........ deschis în localitatea .............. .

Prin prezenta cerere solicităm validarea în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, denumit în continuare program, şi perfectarea contractului de participare cu Administraţia Fondului pentru Mediu (AFM).

Comercializarea autovehiculelor noi în cadrul programului se va efectua de către societatea noastră în nume propriu sau, în numele şi pentru noi, prin punctul de lucru/punctele de lucru/agentul/agenţii/partenerul/partenerii autorizat(ţi), având următoarele atribute de identificare:

1. Denumirea ........................................., codul de identificare fiscală (dacă este cazul) ........................, înregistrat în localitatea ......................., str. ............................. nr. ....., bl. ....., sc. ...., et. ...., ap. ...., judeţul/sectorul ..........., cod poştal ..........., telefon (fix şi mobil) ....................., e-mail .........................., obiect de activitate ....................................... (comerţul cu autovehicule)

2. Denumirea ........................................., codul de identificare fiscală (dacă este cazul) .................................., înregistrat în localitatea ......................., str. ............................. nr. ....., bl. ....., sc. ...., et. ...., ap. ...., judeţul/sectorul ..........., cod poştal ..........., telefon (fix şi mobil) ....................., e-mail .........................., obiect de activitate .................................... (comerţul cu autovehicule)

3. Denumirea ........................................., codul de identificare fiscală (dacă este cazul) .............................., înregistrat în localitatea ......................., str. ............................. nr. ....., bl. ....., sc. ...., et. ...., ap. ...., judeţul/sectorul ..........., cod poştal ..........., telefon (fix şi mobil) ....................., e-mail .........................., obiect de activitate ...................................... (comerţul cu autovehicule)

Subsemnatul, în calitate de reprezentant legal/împuternicit al reprezentantului legal, declar pe propria răspundere, sub sancţiunile aplicate faptei de fals în declaraţii, următoarele:

a)societatea pe care o reprezint nu se află în stare de insolvenţă sau faliment, nu se află în procedură de reorganizare judiciară, dizolvare, lichidare, închidere operaţională, administrare specială, nu are suspendate ori restricţionate activităţile economice, nu se află într-o altă situaţie similară legal reglementată;

b)societatea pe care o reprezint nu face obiectul unei proceduri legale în justiţie pentru situaţiile prevăzute la lit. a) şi nici pentru orice altă situaţie similară;

c)nu am furnizat informaţii false/documente false;

d)mă oblig să păstrez confidenţialitatea tuturor informaţiilor la care am acces, să respect prevederile legale de prelucrare şi protecţie a datelor cu caracter personal în conformitate cu dispoziţiile legale aplicabile, inclusiv cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), şi voi lua toate măsurile necesare pentru a păstra confidenţialitatea şi securitatea datelor şi informaţiilor prelucrate;

e)mă oblig să comunic AFM, de îndată ce societatea/reprezentanţii/împuterniciţii acesteia a/au luat cunoştinţă, orice informaţii/date cu privire la incidenţa cazurilor de dublă finanţare în cadrul programului.

Subsemnatul declar că am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii.

Subsemnatul îmi asum răspunderea tuturor informaţiilor conţinute în prezenta cerere de validare şi în toate celelalte formulare şi documente depuse şi garantez că datele furnizate sunt actuale, reale şi corecte.

Am luat cunoştinţă că neîndeplinirea condiţiilor de mai sus ori prezentarea eronată sau falsă a acestor condiţii va duce automat la respingerea cererii de validare sau, ulterior, la returnarea integrală a sumelor decontate societăţii noastre de către AFM în cadrul programului.

Subsemnatul autorizez prin prezenta cerere de validare orice instituţie, societate comercială, bancă, alte persoane juridice să furnizeze date şi informaţii reprezentanţilor autorizaţi ai AFM cu privire la orice aspect tehnic şi financiar în legătură cu activitatea societăţii pe care o reprezint.

Prin semnarea prezentei cereri de validare confirmăm că am înţeles şi ne-am însuşit în integralitate conţinutul acesteia.

Producător ..............(denumirea persoanei juridice)..............,

prin reprezentant legal/împuternicit al reprezentantului legal

............. (numele şi prenumele)..............

..............................................................................................

(semnătura electronică aplicată)

Anexa nr. 2

la ghid

CONTRACT DE PARTICIPARE

Nr. ............... din ..........................

Între părţile contractante:

Administraţia Fondului pentru Mediu, cu sediul în municipiul Bucureşti, Splaiul Independenţei nr. 294, corp A, sectorul 6, cod poştal 060031, cod de identificare fiscală ............, cont nr. ................ deschis la Trezoreria Statului Sector 6, Bucureşti, reprezentată legal prin ................................. - preşedinte, în calitate de finanţator, denumită în continuare AFM,

şi

....................................... - S.R.L./S.A., cu sediul social în ........................., cod poştal .............., înregistrată la Oficiul Registrului Comerţului de pe lângă Tribunalul ............. cu nr. ..........., cod de identificare fiscală ..........., cont nr. ................... deschis la Trezoreria .........................., reprezentată legal prin ................................, în calitate de producător validat, denumită în continuare producător,

a intervenit prezentul contract de participare, denumit în continuare contract.

Articolul 1

Obiectul contractului

(1) Prin prezentul contract, AFM plăteşte producătorului sumele solicitate în cererea de decontare în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, denumit în continuare program, reprezentând contravaloarea ecotichetelor efectuate cu achiziţionarea autovehiculelor noi, în limita finanţării aprobate.

(2) Programul este finanţat şi se desfăşoară în conformitate cu prevederile Ghidului de finanţare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, denumit în continuare ghid de finanţare.

(3) Programul se derulează pe o perioadă de 5 ani, 2025-2030, în limita creditelor de angajament şi bugetare prevăzute cu această destinaţie prin bugetele anuale ale Fondului pentru mediu, aprobate conform legii.

(4) Contravaloarea finanţării acordate de AFM, sub formă de ecotichet, se scade de către producător din preţul de comercializare, cu TVA, al autovehiculului nou, diferenţa fiind asigurată de către beneficiar din surse financiare proprii şi/sau surse financiare complementare: credite bancare ori finanţare în baza unui contract de leasing financiar.

Articolul 2

Durata contractului

Prezentul contract este valabil până la data de 31 iulie 2031, sub rezerva aprobării de către AFM a cererii de revalidare.

Articolul 3

Modalitatea de decontare şi plată

(1) Decontarea se realizează conform ghidului de finanţare şi instrucţiunilor aprobate prin dispoziţie a preşedintelui AFM.

(2) Cererea de decontare se depune cu frecvenţă lunară la AFM, până cel mai târziu la data de 15.

(3) Data depunerii ultimei cereri de decontare din anul 2030 va fi aprobată de preşedintele AFM şi comunicată producătorilor.

(4) Virarea în contul producătorului a contravalorii ecotichetelor acordate pentru achiziţionarea de autovehicule noi se efectuează în ordinea depunerii cererilor de decontare, în limita disponibilului existent la Fondul pentru mediu şi a eşalonărilor plăţilor lunare pe categorii de proiecte şi programe finanţate de AFM.

(5) Orice plată excedentară efectuată de către AFM constituie plată necuvenită, producătorul având obligaţia de a restitui sumele necuvenite în termen de 5 zile de la data confirmării de primire a notificării din partea AFM.

Articolul 4

Obligaţiile părţilor

(1) Producătorul se obligă:

a)să asigure înregistrarea în evidenţa contabilă a tuturor documentelor privind operaţiunile aferente prezentului contract, precum şi arhivarea acestora, conform reglementărilor contabile în vigoare;

b)să se asigure că documentele legate de comercializarea autovehiculului nou, dacă acestea sunt emise în cadrul programului prin puncte de lucru/agenţi autorizaţi/parteneri autorizaţi, vor purta în mod expres menţiunea că sunt emise „în numele şi pentru producător“;

c)să plătească toate taxele, impozitele, contribuţiile şi amenzile pe care le datorează potrivit reglementărilor legale şi în termenele prevăzute de acestea;

d)să permită reprezentanţilor AFM accesul la sediul său social şi punctele sale de lucru, precum şi la sediul social şi punctele de lucru aparţinând agenţilor sau partenerilor săi autorizaţi, pentru inspectarea activităţilor ce se realizează din finanţarea acordată şi examinarea registrelor şi a evidenţelor contabile, precum şi a altor documente relevante în legătură cu derularea programului;

e)să informeze AFM şi să prezinte documentele corespunzătoare în cazul în care survin modificări cu privire la actele constitutive şi/sau la informaţiile furnizate cu ocazia prezentării cererii de validare ori pe parcursul derulării prezentului contract, în termen de maximum 10 zile de la producerea respectivei modificări;

f)să informeze AFM, în termen de maximum 10 zile de la producerea evenimentului, în cazul în care este supus procedurii de insolvenţă sau faliment, executare silită, reorganizare judiciară, dizolvare, lichidare, închidere operaţională, administrare specială ori în cazul în care i-au fost suspendate sau restricţionate activităţile economice ori se află într-o altă situaţie similară legal reglementată;

g)să informeze AFM, în termen de maximum 10 zile de la producerea evenimentului, în cazul în care a fost condamnat pentru infracţiuni împotriva mediului prin hotărâre judecătorească definitivă şi/sau în cazul în care a fost înregistrat cu fapte sancţionate de legislaţia financiară;

h)să informeze AFM, în termen de maximum 10 zile de la producerea evenimentului, în cazul în care nu mai corespunde unuia sau mai multor criterii de eligibilitate îndeplinite la momentul validării;

i)să respecte condiţiile de revalidare prevăzute în ghid;

j)în îndeplinirea prezentului contract, să nu prezinte date, informaţii sau înscrisuri false, eronate ori incomplete;

k)să furnizeze, în maximum 5 zile lucrătoare de la notificarea AFM, orice informaţii sau documente suplimentare considerate necesare pentru îndeplinirea prezentului contract;

l)să specifice, în cazul oricărui demers publicitar efectuat cu privire la comercializarea autovehiculelor noi prin program, în orice formă şi în orice mediu, că aceasta se realizează prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, derulat de AFM şi finanţat din Fondul pentru mediu;

m)să prezinte orice reducere de preţ, indiferent de denumirea sub care este promovată, în aşa fel încât să nu genereze confuzii între aceasta şi reducerile acordate din Fondul pentru mediu; regula se aplică întocmai şi în cazul unui eventual proiect sau program destinat casării autovehiculelor uzate şi promovat de către producător, în vederea evitării oricăror confuzii între acesta şi programul finanţat din Fondul pentru mediu;

n)să pună la dispoziţia solicitanţilor, potenţiali beneficiari ai programului, informaţii cu privire la condiţiile şi termenele de desfăşurare a programului;

o)să verifice documentele prevăzute la art. 17 şi 20 din ghid şi să actualizeze statusul solicitanţilor/beneficiarilor în aplicaţia informatică, în mod corespunzător;

p)să justifice în scris solicitantului motivele de fapt şi de drept care justifică propunerea de respingere în cadrul analizei documentelor efectuate;

q)să transmită un răspuns solicitantului, fie de aprobare, respingere, fie refuz de preluare sau solicitare clarificări, în termenul prevăzut în ghid;

r)să justifice în scris solicitantului motivele de fapt şi de drept care stau la baza refuzului de a efectua formalităţile de vânzare-cumpărare şi predare-primire a autovehiculului nou;

s)să prelucreze, în condiţiile legii, datele cu caracter personal aparţinând solicitanţilor participanţi în cadrul programului;

t)să răspundă pentru implicaţiile, de orice natură, generate de neîndeplinirea obligaţiei de informare a solicitantului înscris cu privire la rezultatul verificării informaţiilor, termenul stabilit pentru achiziţionarea autovehiculului nou, precum şi pentru implicaţiile de orice natură, generate de refuzul efectuării formalităţilor de vânzare-cumpărare şi predare-primire a autovehiculului nou;

u)să respecte integral condiţiile, etapele şi termenele stabilite în cuprinsul ghidului;

v)să aplice pe luneta autovehiculelor comercializate în cadrul programului un autocolant. Caracteristicile autocolantului vor fi aprobate prin dispoziţia preşedintelui şi publicate pe pagina de internet a AFM;

w)să păstreze documentele transmise în vederea validării în cadrul programului, pentru o perioadă de 10 ani, şi să le prezinte la solicitarea AFM/altor organe cu atribuţii de control;

x)să comercializeze autovehicule noi în cadrul programului, numai prin punctele de lucru/agenţii autorizaţi/partenerii autorizaţi declarate/declaraţi în cererea de validare aprobată de AFM; în cazul în care producătorul validat doreşte să comercializeze autovehicule noi în cadrul programului şi prin alte/alţi puncte de lucru/agenţi autorizaţi/parteneri autorizaţi care nu au fost declarate/declaraţi în cererea de validare, va solicita în scris AFM actualizarea listei;

y)în situaţia în care achiziţionarea autovehiculului nou nu se realizează din culpa sa exclusivă, să ofere beneficiarului, în maximum 90 de zile de la data finalizării duratei de implementare, posibilitatea achiziţionării unui autovehicul nou, din al cărui preţ de comercializare cu TVA se va scădea cuantumul ecotichetului;

z)să comunice AFM, de îndată ce a luat cunoştinţă, orice informaţii/date referitoare la incidenţa cazurilor de dublă finanţare în cadrul programului.

(2) AFM se obligă:

a)să asigure decontarea în condiţiile menţionate prin prezentul contract, în limita fondurilor prevăzute prin bugetele anuale ale Fondului pentru mediu;

b)să pună la dispoziţia producătorului informaţiile legate de decontarea şi plata sumelor solicitate de acesta;

c)să permită accesul producătorului la aplicaţie în vederea introducerii informaţiilor sau corectării ori completării acestora, în condiţiile prevăzute în ghid;

d)să informeze producătorul, cu cel puţin o zi lucrătoare înainte, despre orice intervenţie tehnică a personalului propriu asupra aplicaţiei şi care poate determina imposibilitatea accesului producătorului la aplicaţie.

Articolul 5

Răspunderea contractuală

(1) Constituie caz de culpă:

a)nerespectarea de către producător a oricăreia dintre obligaţiile asumate prin prezentul contract;

b)comiterea de nereguli de ordin financiar în cadrul programului şi în legătură cu acesta, stabilite printr-o hotărâre judecătorească definitivă.

(2) Producătorul îşi asumă integral răspunderea pentru prejudiciile cauzate terţilor din culpa sa pe întreg parcursul derulării prezentului contract, AFM fiind degrevată în totalitate de orice responsabilitate.

(3) Producătorul îşi asumă integral răspunderea pentru propunerile de respingere a finanţării ecotichetelor solicitate prin cereri de finanţare de solicitanţi, în urma procesului de analiză a documentaţiei, sau pentru refuzul de a prelua un solicitant sau de a efectua formalităţile de vânzare-cumpărare şi predare-primire a autovehiculului nou solicitantului înscris.

(4) Producătorul suportă toate taxele, comisioanele, cheltuielile profesionale şi orice alte cheltuieli ocazionate de pregătirea, încheierea, executarea, punerea în aplicare şi finalizarea prezentului contract şi a tuturor documentelor şi activităţilor aferente.

(5) Producătorul rămâne direct răspunzător pentru toate consecinţele financiare directe sau indirecte antrenate de încetarea contractului înainte de termen din culpa sa.

(6) Orice caz de culpă şi orice disfuncţionalitate apărute pe parcursul derulării prezentului contract vor fi notificate producătorului de către AFM, în maximum 5 zile de la constatare. În cazul în care deficienţele nu sunt înlăturate în termen de maximum 10 zile de la data notificării, AFM are dreptul de a lua următoarele măsuri:

a)sistarea temporară a decontării până la remedierea cauzelor care au dus la sistare;

b)sistarea definitivă cu recuperarea sumelor virate către producător, în condiţiile prevăzute de Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, şi rezilierea contractului.

Articolul 6

Încetarea contractului

(1) Prezentul contract încetează de drept:

a)la data prevăzută în cuprinsul acestuia;

b)la data intervenţiei unui act de autoritate;

c)la apariţia unor circumstanţe care nu au putut fi prevăzute la data încheierii acestuia şi care conduc la modificarea clauzelor contractuale în asemenea măsură încât îndeplinirea prezentului contract ar fi contrară AFM şi interesului public; acest fapt va fi notificat producătorului în termen de 10 zile de la momentul apariţiei unor astfel de circumstanţe sau de la momentul în care AFM a luat cunoştinţă de apariţia unor astfel de circumstanţe;

d)în termen de 5 zile lucrătoare de la data la care AFM a constatat că împotriva producătorului a fost demarată procedura de executare silită, dizolvare, lichidare, desfiinţare, închidere, inclusiv închidere operaţională sau i-au fost suspendate ori restricţionate activităţile, inclusiv cele economice, sau se află într-o altă situaţie similară legal reglementată;

e)în termen de 5 zile lucrătoare de la data la care AFM a constatat că producătorul face obiectul unei proceduri legale în justiţie pentru situaţiile prevăzute la lit. d), precum şi pentru orice altă situaţie similară;

f)în termen de 5 zile lucrătoare de la data la care AFM a constatat că producătorul nu mai corespunde unuia sau mai multor criterii de eligibilitate îndeplinite la momentul validării;

g)în termen de 30 de zile, de la data când producătorul nu a dat curs notificării AFM pentru situaţiile prezentate la lit. c)-f).

(2) Încetarea prezentului contract în condiţiile prevăzute la alin. (1) lit. d)-f) are drept consecinţă recuperarea sumelor virate către producător, cu titlu de plată de daune-interese în cuantum egal cu contravaloarea ecotichetelor decontate de AFM în baza cererilor de decontare soluţionate de la data constatării evenimentului care determină încetarea, la care se adaugă dobânda legală pentru suma acordată, la nivelul dobânzii de referinţă a Băncii Naţionale a României, calculată de la data plăţii.

Articolul 7

Forţa majoră

(1) Prin forţă majoră se înţelege un eveniment independent de voinţa părţilor, imprevizibil şi insurmontabil, intervenit după încheierea prezentului contract şi care împiedică părţile să îşi execute, total sau parţial, obligaţiile contractuale.

(2) Partea care invocă forţa majoră are următoarele obligaţii:

a)să notifice cealaltă parte în termen de 5 zile de la data apariţiei;

b)să transmită, în termen de cel mult 30 de zile de la data producerii evenimentului considerat a fi caz de forţă majoră, certificatul de forţă majoră emis de autoritatea competentă;

c)să comunice data încetării în termen de 5 zile de la încetare;

d)să ia orice măsuri care îi stau la dispoziţie în vederea limitării consecinţelor.

(3) Dacă nu se procedează la anunţare, în condiţiile şi termenele prevăzute, partea care o invocă va suporta toate daunele provocate celeilalte părţi prin lipsa notificării.

(4) Îndeplinirea prezentului contract va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

(5) Forţa majoră, comunicată şi dovedită în condiţiile alin. (2), exonerează de răspundere partea care o invocă.

(6) Dacă forţa majoră şi/sau consecinţele acesteia durează sau sunt estimate că vor dura mai mult de 3 luni, părţile se obligă să negocieze cu bună-credinţă în vederea identificării soluţiei celei mai bune:

a)încetarea prezentului contract, fără ca vreuna dintre părţi să poată pretinde celeilalte daune-interese;

b)modificarea contractului.

Articolul 8

Cesiunea

Prezentul contract, precum şi toate drepturile şi obligaţiile decurgând din acesta nu pot face obiectul niciunei cesiuni totale sau parţiale.

Articolul 9

Litigii

(1) Orice diferend rezultat din interpretarea şi/sau executarea prezentului contract se va rezolva, pe cât posibil, pe cale amiabilă.

(2) În cazul în care o soluţie amiabilă nu este posibilă, litigiul se supune spre soluţionare instanţelor judecătoreşti competente în a căror rază teritorială îşi are sediul AFM.

Articolul 10

Dispoziţii finale

(1) Orice notificare în baza prezentului contract se face în scris, la următoarele adrese:

a)pentru AFM: municipiul Bucureşti, Splaiul Independenţei nr. 294, corp A, sectorul 6, cod poştal 060031;

b)pentru producător: ..............., cod poştal ............; în cazul în care producătorul doreşte să fie notificat la o altă adresă sau şi-a schimbat adresa, aceasta va fi comunicată AFM în scris.

(2) Notificările făcute producătorului la adresa menţionată în cuprinsul alin. (1) sau la o altă adresă comunicată ulterior se consideră a fi aduse la cunoştinţa acestuia.

(3) Prin semnarea prezentului contract, noi, reprezentanţii legali ai producătorului, am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii.

(4) Prezentul contract poate fi modificat şi/sau completat numai cu acordul părţilor, exprimat în scris, prin act adiţional.

(5) Prezentul contract intră în vigoare la data semnării de ultima parte.

Administraţia Fondului pentru Mediu

prin preşedinte,

.......................................................................

(numele şi prenumele)

......................................................................

(semnătura electronică aplicată)

Producător validat,

......................................................................

(denumirea persoanei juridice)

prin reprezentant legal/împuternicit al reprezentantului legal,

........................................................................

(numele şi prenumele)

.......................................................................

(semnătura electronică aplicată)

NOTĂ:

Nu se va admite drept contract valid documentul reprezentând scan/imagine după contractul de participare emis în format electronic şi semnat olograf sau cu semnătură electronică calificată.

Anexa nr. 3

la ghid

CERERE DE FINANŢARE

I.1. Date generale

Solicitantul persoană fizică ............(numele şi prenumele).........., cod numeric personal ...................., posesor/posesoare al/a actului de identitate tip ....., seria ...... nr. ..........., eliberat de către .............. la data de ............., cu domiciliul/reşedinţa în România, localitatea ................................., str. ............................... nr. ....., bl. ....., sc. ....., et. ....., ap. ....., judeţul/sectorul ..............., cod poştal ........., telefon ........................, e-mail ..................................,

prin reprezentant legal/împuternicit .........(numele şi prenumele)........, cod numeric personal ...................., posesor/posesoare al/a actului de identitate tip ....., seria .... nr. ........, eliberat de către ................ la data de .................., cu domiciliul/reşedinţa în România, localitatea ..........................., str. .................... nr. ....., bl. ....., sc. ....., et. ....., ap. ....., judeţul/sectorul ....................., cod poştal ........., telefon ............., e-mail .................................,

solicit o finanţare nerambursabilă din Fondul pentru mediu, în valoare totală de .......... lei, aferent unui număr de ...... ecotichete, după cum urmează:

[ ] ecotichete, pentru achiziţionarea unui număr echivalent de autovehicule cu sistem de propulsie termică (cu ardere internă, inclusiv motorizare GPL/GNC) sau motociclete;

[ ] ecotichete, pentru achiziţionarea unui număr echivalent de autovehicule cu sistem de propulsie hibrid;

[ ] ecotichete, pentru achiziţionarea unui număr echivalent de autovehicule plug-in hibrid sau motociclete electrice;

[ ] ecotichete, pentru achiziţionarea unui număr echivalent de autovehicule pur electrice sau cu pilă de combustie cu hidrogen.

I.2. Declaraţie pe propria răspundere

Subsemnatul declar pe propria răspundere, sub sancţiunile aplicate faptei de fals în declaraţii, următoarele:

a)nu am fost condamnat pentru infracţiuni împotriva mediului prin hotărâre judecătorească definitivă;

b)sunt de acord ca orice instituţie, societate comercială, bancă, alte persoane juridice să furnizeze date şi informaţii reprezentanţilor autorizaţi ai AFM cu privire la orice aspect tehnic şi financiar în legătură cu activitatea mea ori cu privire la datele autovehiculului uzat cu care particip în cadrul programului;

c)nu am furnizat şi nu voi furniza informaţii false/documente false;

d)sunt de acord cu privire la prelucrarea de către AFM şi producătorul validat a tuturor datelor şi informaţiilor furnizate, precum şi cu privire la transmiterea acestora către terţe instituţii sau persoane juridice în vederea verificării îndeplinirii tuturor obligaţiilor şi clauzelor prevăzute în ghidul de finanţare sau în scopul elaborării de situaţii şi statistici;

e)nu voi înstrăina autovehiculele noi achiziţionate prin program timp de 18 luni de la data dobândirii;

f)voi înmatricula permanent autovehiculele noi achiziţionate prin program la autorităţile competente din România, pe numele meu, pe o perioadă de cel puţin 18 luni de la emiterea facturii sau la sfârşitul perioadei de leasing, după caz;

g)voi menţine în bună stare şi voi întreţine autocolantul aplicat pe lunetă de către producător, până la finalizarea perioadei de monitorizare a proiectului;

h)nu beneficiez/urmează să beneficiez de finanţări, granturi, ajutoare de stat/de minimis din alte fonduri/bugete gestionate de alte instituţii/autorităţi în vederea suportării cheltuielilor cu autovehiculul nou pe care urmează să îl achiziţionez în cadrul programului.

II. Declaraţie privind prelucrarea datelor cu caracter personal

Administraţia Fondului pentru Mediu, cu sediul în Splaiul Independenţei nr. 294, corp A, sectorul 6, Bucureşti, telefon 021.317.02.87, colectează şi prelucrează date cu caracter personal în conformitate cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/43/CE (Regulamentul general privind protecţia datelor).

Prin acest document, Administraţia Fondului pentru Mediu informează persoanele vizate, ale căror date sunt colectate, cu privire la modul în care sunt utilizate aceste date şi despre drepturile care li se cuvin.

a)Date de contact

Administraţia Fondului pentru Mediu

Adresa: Splaiul Independenţei nr. 294, corp A, sectorul 6, Bucureşti

Număr de telefon: 021.317.02.87

b)Date de contact ale responsabilului cu protecţia datelor

E-mail: dpo@afm.ro

Adresa: Splaiul Independenţei nr. 294, corp A, sectorul 6, Bucureşti

Număr de telefon: (021) 319.48.49, (021) 319.48.50

Fax: (021) 317.02.89

c)Scopurile prelucrării datelor cu caracter personalAdministraţia Fondului pentru Mediu colectează date cu caracter personal, pe care le poate prelucra în scopuri precum implementarea tehnică, implementarea financiară (plata) şi monitorizarea. Astfel, prelucrarea datelor personale se realizează, fără a fi limitativ, pentru următoarele:

– verificarea cererilor de înscriere;

– selectarea proiectelor finanţate;

– stabilirea obligaţiilor contractuale;

– autorizarea plăţii către beneficiari;

– efectuarea plăţii către beneficiari;

– înregistrarea angajamentelor de plată şi a plăţilor;

– managementul informatic al plăţilor realizate către beneficiarii proiectelor.

Temeiul prelucrării este constituit din ghidul de finanţare şi prevederile legale aplicabile. Astfel, pentru a facilita desfăşurarea activităţilor aflate în legătură cu ghidul de finanţare şi în vederea îndeplinirii obligaţiilor legale, comunicăm aceste date către autorităţi publice, terţi sau împuterniciţi.

d)Destinatari ai datelor cu caracter personal În fluxul de procesare şi stocare, datele cu caracter personal ar putea fi transferate, după caz, următoarelor categorii de destinatari:

– furnizori, prestatori, terţi sau împuterniciţi implicaţi în mod direct sau indirect în procesele aferente scopurilor mai sus menţionate (furnizori de servicii IT, furnizori de servicii de consultanţă etc.);

– operatori, titulari de drepturi, autorităţi publice abilitate de lege sau cu care AFM a încheiat protocoale de colaborare în scopul îndeplinirii atribuţiilor specifice conferite de legislaţia europeană şi naţională.

e)Perioada stocării datelor

Toate datele cu caracter personal colectate vor fi stocate numai atât timp cât este necesar, luând în considerare durata contractuală a producătorului validat prin care s-a realizat înscrierea în program până la îndeplinirea obligaţiilor contractuale, respectiv a scopului, şi (plus) termenele de arhivare prevăzute de dispoziţiile legale în materie şi/sau atât cât este necesar pentru a ne exercita drepturile legitime (şi drepturile legitime ale altor persoane).

f)Drepturile persoanei vizatePersoanele vizate ale căror date cu caracter personal sunt colectate de către Administraţia Fondului pentru Mediu au următoarele drepturi, conform legislaţiei în domeniu:

– dreptul de acces;

– dreptul la rectificarea datelor;

– dreptul la ştergerea datelor („dreptul de a fi uitat“);

– dreptul la restricţionarea prelucrării;

– dreptul la portabilitatea datelor;

– dreptul la opoziţie;

– drepturi cu privire la procesul decizional individual automatizat, inclusiv crearea de profiluri;

– dreptul la retragerea consimţământului în cazul prelucrării în scop de informare sau promovare;

– dreptul de a depune o plângere în faţa unei autorităţi de supraveghere a prelucrării datelor cu caracter personal;

– dreptul la o cale de atac judiciară;

– dreptul de a fi notificat de către operator.

Prin prezenta, declar că am fost informat cu privire la prelucrarea datelor cu caracter personal de către Administraţia Fondului pentru Mediu, precum şi de către producătorul validat.

NOTĂ:

Cererea de finanţare se completează de solicitanţi în aplicaţia informatică, la momentul înscrierii în program.

Anexa nr. 4

la ghid

DECLARAŢIA CEDENTULUI ÎN FAVOAREA SOLICITANTULUI

Titlul programului: Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice

Tip cedent:

[ ] Persoană fizică

[ ] Persoană juridică

I.A. Această secţiune se completează numai de către cedentul autovehiculului, persoană fizică

Subsemnatul/Subsemnata^2),..................(numele şi prenumele).............., cod numeric personal ........................, posesor/posesoare al/a actului de identitate tip ....., seria ...... nr. ....., eliberat de către .............. la data de ............., cu domiciliul/reşedinţa în România, localitatea ..........................., str. ........................ nr. ....., bl. ....., sc. ....., et. ....., ap. ....., judeţul/sectorul ..............., cod poştal ........., telefon ................., e-mail ......................., în calitate de cedent, persoană fizică, reprezentat/ă prin împuternicitul ..........................^1), cod numeric personal ...................., posesor/posesoare al/a actului de identitate tip ....., seria .... nr. ........, eliberat de către ................ la data de .................., cu domiciliul/reşedinţa în România, localitatea ..........................., str. .................... nr. ....., bl. ....., sc. ....., et. ....., ap. ....., judeţul/sectorul ....................., cod poştal ........., telefon ............., e-mail .................................,

I.B. Această secţiune se completează numai de către cedentul autovehiculului, persoană juridică

..........(denumirea persoanei juridice)............^3), deţinător/deţinătoare al/a codului de identificare fiscală ..................................., înregistrat/înregistrată la Oficiul Naţional al Registrului Comerţului cu nr. ......................., cu sediul/sediul social/sediul profesional în România, localitatea ....................., str. ............... nr. ......., bl. ......., sc. ......., et. ......, ap. ......., judeţul/sectorul ........................, cod poştal .........., telefon ....................., e-mail ........................., în calitate de cedent, persoană juridică, prin reprezentant legal/împuternicit al reprezentantului legal/desemnat/delegat^2).........(numele şi prenumele).............., cod numeric personal ...................., posesor/posesoare al/a actului de identitate tip ......., seria ......... nr. ........, eliberat de către .............. la data de ............., cu domiciliul/reşedinţa în România, localitatea ................................, str. ....................... nr. ....., bl. ....., sc. ...., et. ...., ap. ...., judeţul/sectorul ...................., cod poştal ..........., telefon .................., e-mail ........................

II. Această secţiune se completează de cedent, persoană fizică sau juridicăDeclar următoarele:

a)îmi exprim în mod ferm asumarea predării spre casare şi radierii din evidenţele de circulaţie a autovehiculului uzat de tip ..................., cu serie şasiu ............... şi nr. înmatriculare ...................., prevăzut la prezentul punct, în favoarea solicitantului înscris:

– persoană fizică ........(numele şi prenumele).........., CNP .........................;

– persoană juridică ........(denumirea persoanei juridice)................, deţinător/deţinătoare a codului de identificare fiscală ....................., înregistrat/înregistrată la Oficiul Naţional al Registrului Comerţului cu nr. .......................;

b)recunosc caracterul irevocabil al asumării predării spre casare şi radierii din circulaţie a autovehiculului uzat prevăzut la prezentul punct, în favoarea solicitantului înscris;

c)am fost informat cu privire la condiţiile cumulative şi termenele pe care trebuie să le îndeplinesc pentru ca solicitantul să poată beneficia de facilităţile Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, precum şi asupra cauzelor care atrag decăderea din dreptul acestuia de a beneficia de finanţare;

d)sunt de acord că neîndeplinirea imputabilă a obligaţiilor asumate este în sarcina mea, Administraţia Fondului pentru Mediu şi producătorul validat fiind exoneraţi de orice responsabilitate;

e)prin asumarea voluntară, în favoarea solicitantului, a predării spre casare şi radierii din circulaţie a autovehiculului uzat prevăzut la prezentul punct nu am dreptul de a obţine finanţarea din Fondul pentru mediu, aprobată solicitantului, şi nu pot emite pretenţii, de orice natură, în sarcina acestora;

f)sunt de acord cu privire la prelucrarea de către Administraţia Fondului pentru Mediu şi producătorul validat a tuturor datelor şi informaţiilor furnizate, precum şi cu transmiterea acestora către terţe instituţii sau persoane juridice în vederea verificării îndeplinirii tuturor obligaţiilor şi clauzelor prevăzute în ghidul de finanţare al programului sau în scopul elaborării de situaţii şi statistici.

În baza prezentei declaraţii mă angajez să pun la dispoziţia solicitantului toate documentele necesare pentru înscrierea în program, referitoare la autovehiculul uzat, prevăzute în ghidul de finanţare al programului.

Cunoscând prevederile Legii nr. 286/2009 privind Codul penal, cu modificările şi completările ulterioare, referitoare la infracţiunea de fals în declaraţii, declar pe propria răspundere că nu mi-am asumat predarea spre casare şi radierea din circulaţie a autovehiculului uzat mai sus menţionat în favoarea altui solicitant şi nici nu am prezentat o altă declaraţie similară în cadrul programelor derulate de Administraţia Fondului pentru Mediu cu privire la acelaşi autovehicul uzat.

III. Declaraţie privind prelucrarea datelor cu caracter personalAdministraţia Fondului pentru Mediu, cu sediul în Splaiul Independenţei nr. 294, corp A, sectorul 6, Bucureşti, telefon: 021.317.02.87, colectează şi prelucrează date cu caracter personal în conformitate cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/43/CE (Regulamentul general privind protecţia datelor).

Prin acest document, Administraţia Fondului pentru Mediu informează persoanele vizate, ale căror date sunt colectate, cu privire la modul în care sunt utilizate aceste date şi despre drepturile care li se cuvin.

a)Date de contact:

Administraţia Fondului pentru Mediu;

Adresa: Splaiul Independenţei nr. 294, corp A, sectorul 6, Bucureşti;

Număr de telefon: 021.317.02.87.

b)Date de contact ale responsabilului cu protecţia datelor:

E-mail: dpo@afm.ro;

Adresa: Splaiul Independenţei nr. 294, corp A, sectorul 6, Bucureşti;

Număr de telefon: (021) 319.48.49, (021) 319.48.50;

Fax: (021) 317.02.89.

c)Scopurile prelucrării datelor cu caracter personal: Administraţia Fondului pentru Mediu colectează date cu caracter personal, pe care le poate prelucra în scopuri precum implementarea tehnică, implementarea financiară (plata) şi monitorizarea. Astfel, prelucrarea datelor personale se realizează, fără a fi limitativ, pentru următoarele:

– verificarea cererilor de înscriere;

– selectarea proiectelor finanţate;

– stabilirea obligaţiilor contractuale;

– autorizarea plăţii către beneficiari;

– efectuarea plăţii către beneficiari;

– înregistrarea angajamentelor de plată şi a plăţilor;

– managementul informatic al plăţilor realizate către beneficiarii proiectelor.

Temeiul prelucrării este constituit din ghidul de finanţare şi prevederile legale aplicabile. Astfel, pentru a facilita desfăşurarea activităţilor aflate în legătură cu ghidul de finanţare şi în vederea îndeplinirii obligaţiilor legale, comunicăm aceste date către autorităţi publice, terţi sau împuterniciţi.

d)Destinatari ai datelor cu caracter personalÎn fluxul de procesare şi stocare, datele cu caracter personal ar putea fi transferate, după caz, următoarelor categorii de destinatari:

– furnizori, prestatori, terţi sau împuterniciţi implicaţi în mod direct sau indirect în procesele aferente scopurilor mai sus menţionate (furnizori de servicii IT, furnizori de servicii de consultanţă etc.);

– operatori, titulari de drepturi, autorităţi publice abilitate de lege sau cu care AFM a încheiat protocoale de colaborare în scopul îndeplinirii atribuţiilor specifice conferite de legislaţia europeană şi naţională.

e)Perioada stocării datelor

Toate datele cu caracter personal colectate vor fi stocate numai atât timp cât este necesar, luând în considerare durata contractuală a producătorului validat prin care s-a realizat înscrierea în program până la îndeplinirea obligaţiilor contractuale, respectiv a scopului, şi (plus) termenele de arhivare prevăzute de dispoziţiile legale în materie şi/sau atât cât este necesar pentru a ne exercita drepturile legitime (şi drepturile legitime ale altor persoane).

f)Drepturile persoanei vizatePersoanele vizate ale căror date cu caracter personal sunt colectate de către Administraţia Fondului pentru Mediu au următoarele drepturi, conform legislaţiei în domeniu:

– dreptul de acces;

– dreptul la rectificarea datelor;

– dreptul la ştergerea datelor („dreptul de a fi uitat“);

– dreptul la restricţionarea prelucrării;

– dreptul la portabilitatea datelor;

– dreptul la opoziţie;

– drepturi cu privire la procesul decizional individual automatizat, inclusiv crearea de profiluri;

– dreptul la retragerea consimţământului în cazul prelucrării în scop de informare sau promovare;

– dreptul de a depune o plângere în faţa unei autorităţi de supraveghere a prelucrării datelor cu caracter personal;

– dreptul la o cale de atac judiciară;

– dreptul de a fi notificat de către operator.

Prin prezenta, declar că am fost informat cu privire la prelucrarea datelor cu caracter personal de către Administraţia Fondului pentru Mediu, precum şi de către producătorul validat care va implementa proiectul.

Prin semnarea prezentei declaraţii confirm că am înţeles şi mi-am însuşit în integralitate conţinutul acesteia.

Cedent^2), persoană fizică,

.................................................................

(numele şi prenumele)

prin împuternicit,

..................................................................

(numele şi prenumele)

..................................................................

(semnătura)

Cedent^3), persoană juridică,

...................................................................

(numele şi prenumele)

prin reprezentant legal/împuternicit al reprezentantului legal/desemnat/delegat,

...................................................................

(numele şi prenumele)

...................................................................

(semnătura)

^1) Declaraţia se completează prin tehnoredactare de cedent şi poate fi semnată olograf sau cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) nr. 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE; în cazul în care se optează pentru utilizarea unei semnături electronice calificate, declaraţia se încarcă în aplicaţia informatică şi se utilizează în cadrul programului, numai în format electronic.

Odată cu prezenta declaraţie se va ataşa actul de identitate al cedentului.

^2) Secţiunea I.A se completează numai în cazul în care cedentul autovehiculului uzat este persoană fizică. În acest caz, declaraţia poate fi completată şi semnată de către împuternicitul cedentului, persoană fizică, în condiţiile în care odată cu prezenta declaraţie se ataşează împuternicire notarială şi actul de identitate.

^3) Secţiunea I.B se completează numai în cazul în care cedentul autovehiculului uzat este persoană juridică. În acest caz, declaraţia poate fi completată şi semnată de către reprezentantul legal sau împuternicitul reprezentantului legal/desemnat/delegat, în condiţiile în care la prezenta declaraţie se ataşează actul de împuternicire şi actul de identitate al reprezentantului legal al cedentului/împuternicitului reprezentantului legal al cedentului.

Anexa nr. 5

la ghid

CERERE DE DECONTARE

Titlul programului: Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice

Denumirea completă a producătorului validat solicitant ....................................

Forma juridică de organizare .............................................................

Înregistrat/Înregistrată la Oficiul Registrului Comerţului de pe lângă Tribunalul .................. cu nr. de ordine ...../...../.............., cod de identificare fiscală ...................., cont nr. .............., deschis la .....................

Adresa sediului social: localitatea ..............................., str. ......................... nr. ......, bl. ....., sc. ....., et. ......, ap. ....., judeţul/sectorul .................., cod poştal ............., telefon ........................., e-mail ..........................

Reprezentat/Reprezentată legal de ................................., în calitate de .................., prin ........................,

reprezentant legal/împuternicit al reprezentantului legal ....................., cod numeric personal ................., posesor al actului de identitate tip ....., seria ...... nr. .................., eliberat de către ..................... la data de ................., domiciliat/cu reşedinţa în localitatea ..........................., str. .................... nr. ......, bl. ....., sc. ..., et. ...., ap. ....., judeţul/sectorul ............., cod poştal ............., telefon e-mail ..................

În baza Contractului de participare nr. ......../....../.................., vă rugăm să aprobaţi prezenta cerere de decontare pentru suma de .............................. lei (în cifre şi litere)\*).

Prezenta cerere este însoţită de documentele justificative, conform procedurii în vigoare privind decontarea.

Subsemnatul declar că am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii şi garantez că documentele depuse în vederea decontării respectă cerinţele Ghidului de finanţare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice.

Îmi asum răspunderea tuturor informaţiilor conţinute în prezenta cerere de decontare, în listele solicitanţilor beneficiari, inclusiv documentele financiare, şi garantez că datele furnizate sunt actuale, reale şi corecte.

Reprezentant legal/Împuternicit al reprezentantului legal

Numele şi prenumele ...........................

Semnătura .....................................

\*) Producătorul validat care figurează în aplicaţie cu mai mult de 10 beneficiari înscrişi are obligaţia să includă în cererea de decontare contravaloarea ecotichetelor acordate pentru finanţarea a minimum 10 autovehicule noi.

Anexa nr. 6

la ghid

CERERE DE REVALIDARE

Subsemnatul, .........(numele şi prenumele)............, funcţia ......................., cod numeric personal ........................, având domiciliul/reşedinţa la adresa ............................................, telefon ................., e-mail: .................., în calitate de, prin reprezentant legal/împuternicit al S.C. ...........(denumirea producătorului validat).........., operator economic înregistrat la registrul comerţului cu nr. de ordine ......../...../........, cod de identificare fiscală ......................, cu sediul în ..........................., telefon ..............., e-mail: .................., având calitatea de producător validat în baza Contractului de participare nr. ......, încheiat în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, dedicat persoanelor fizice, solicit revalidarea în cadrul programului şi declar pe propria răspundere că societatea pe care o reprezint:

a)nu se află în stare de insolvenţă sau faliment, nu se află în procedură de reorganizare judiciară, dizolvare, lichidare, închidere operaţională, administrare specială, nu are suspendate ori restricţionate activităţile economice, nu se află într-o altă situaţie similară legal reglementată;

b)nu face obiectul unei proceduri legale în justiţie pentru situaţiile prevăzute la lit. a) şi nici pentru orice altă situaţie similară;

c)nu a furnizat informaţii false/documente false;

d)se obligă să păstreze confidenţialitatea tuturor informaţiilor la care are acces, să respecte prevederile legale de prelucrare şi protecţie a datelor cu caracter personal în conformitate cu dispoziţiile legale aplicabile, inclusiv cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) şi să ia toate măsurile necesare pentru a păstra confidenţialitatea şi securitatea datelor şi informaţiilor prelucrate;

e)se obligă să comunice AFM, de îndată ce a luat la cunoştinţă, orice informaţii/date referitoare la incidenţa cazurilor de dublă finanţare în cadrul programului.

Declar că am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii. În vederea revalidării, ataşez următoarele documente:

a)certificatul constatator/de furnizare de informaţii eliberat de Oficiul Naţional al Registrului Comerţului, nu mai vechi de 30 de zile la data depunerii prezentei cereri;

b)certificatul de atestare fiscală privind obligaţiile de plată către bugetul de stat, emis pe numele producătorului de către organul teritorial de specialitate al Ministerului Finanţelor, nu mai vechi de 30 de zile la data depunerii prezentei cereri;

c)certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului persoană juridică de către autoritatea publică locală în a cărei rază teritorială îşi are sediul producătorul, nu mai vechi de 30 de zile la data depunerii prezentei cereri;

d)certificatul de atestare fiscală privind obligaţiile la Fondul pentru mediu, emis pe numele producătorului de către AFM, nu mai vechi de 30 de zile la data depunerii prezentei cereri;

e)împuternicirea notarială, după caz, în termen de valabilitate la data depunerii prezentei cereri, în situaţia în care reprezentantul legal împuterniceşte o persoană în relaţia cu AFM.

S.C. ...............................................................................,

(denumirea producătorului validat)

prin reprezentant legal/împuternicit,

......................................................................................

(numele şi prenumele)

-----